
Nos ta cera 
politico... 
Pero no ta drecha nada...? 


Miss Universo Aruba, 
Karol Croes a bolbe for 


di El Salvador 


•	 OM	a	pidi	5	aña	 


di	prison	pa	 
sospechosonan	di	 
caso	di	Leidy	Johana 


•	 Corte	a	condena	 


abusador	sexual	di	 
mucha	cu	seis	aña	 
di	prison 


•	 Caso	Kwihi	ta	pone	 


duda	riba	integridad	 
di	MEP 

Victoria mas grandi cu anticipa pa PVV 

Mark Rutte 
prome den 
careda pa 
liderazgo di 


NATO 


Colombia: Den menos di 24 ora, 


5 masacre a tuma luga 

Diasabra: Keda pendiente pa nos edicion di Aruba Vandaag 

Victoria mas grandi cu anticipa pa PVV 
GroenLinks/PVDA tambe a anota avance grandi 


Resultadonan preliminar 
di eleccion parlamentario 
di 22 di november na Hu- 
landa a duna un sorpresa, 
den e promer ‘exit poll’ 
despues cu urnanan a cera 
pa 9:00 or di anochi. Aunke 
tabata anticipa un resulta- 
do fuerte pa e partido dere- 
chista PVV, e probable au- 
mento di 18 asiento ta pone 
e partido aki claramente na 
cabez como partido mas 
grandi cu 35 asiento. 


Di otro banda, e coalicion pro- 
gresista di GroenLinks/PvdA 
a logra e siguiente avance 
grandi, cu ta di 8 asiento, po- 
niendo nan na di dos lugar 
cu 25 asiento. E partido nobo 
Nieuw 
Sociaal 
Contract 
(NSC), di ex-politico di CDA, 
Pieter Omtzigt, ta bira e di cu- 
atro partido mas grandi cu 20 
asiento. 


Di otro banda, e partidonan cu 
tabata den e ultimo gobierno 
di coalicion, actualmente de- 
misionario, tur a perde. VVD 
cu tabata e partido mas grandi, 
probablemente ta cay back te 
na 24, perdiendo 10 asiento, 
y manteniendo un posicion 
ainda di e tercer partido mas 
grandi. D’66 ta perde 14 asien- 
to pa keda cu solamente 10, 
mientras CDA a keda limita 
na solamente 5 asiento, perdi- 
endo 10 tambe. Esaki ta me- 
nos cu e partido nobo Boer- 


BurgerBeweging (BBB), cu ta 
inicia cu 7 asiento. 


Parlamento Hulandes den 
Tweede Kamer ta conta cu 
150 asiento. Manera semper, 
ta necesario pa forma gobier- 
no di coalicion, loke nunca ta 
resulta facil, pa e divisionnan 
ideologico bastante fuerte. Por 
observa cu na banda conserva- 
dor tin cambio grandi a tuma 
lugar, cu e ultra-conservador 
PVV como partido mas gran- 
di, loke ta haci cu den inicio di 
negociacion lo no por ignora 
e partido aki. Sin embargo, lo 


ta mas probable cu e demas 
partidonan importante no lo 
bay coopera cu PVV, pa nan 
ideanan extremista encuanto 
stranhero y Islam. Di otro 
banda, e crecemento grandi 
aki di PVV ta un indicacion di 
e insatisfaccion cu tin cu tanto 
entrada di refugiado y hende 
cu ta busca un mihor bida, 
cu por ehemplo acceso na 
vivienda a bira un problema 
grandi pa e propio ciudadano 
Hulandes. 


Si partidonan ta busca un op- 
cion lagando PVV un banda, 


anto ta premira un proceso 
ainda hopi dificil pasobra 
VVD, cu no tin tanto animo 
pa goberna cu e bloque izqui- 
erdista di GroenLinks/PvdA, 
lo tin un problema pa yega na 
e mayoria parlamentario nec- 
esario. 


Consecuencia pa Aruba 
Tur esaki por conduci na un 
proceso bastante largo di for- 
macion di gobierno, loke tin 
su influencia tambe pa e rela- 
cion entre Hulanda y Aruba. 
En principio e gabinete demis- 
ionario ta encarga cu atende e 


asuntonan pendiente cu gobi- 
erno di Aruba, ya cu esakinan 
a keda marca como ‘asunto 
no controversial’, loke ta sig- 
nifica cu e gabinete demision- 
ario por sigui maneha esaki. 
E punto mas importante ta e 
acuerdo cu mester tin pa haci 
e cambionan necesario den e 
ley di supervision financiero 
di Aruba (Laft), cual mester 
percura pa un cuadro legal va- 
lido entrante 1 di januari 2024. 
E otro asunto riba cual mes- 
ter bin claridad ta un eventual 
consenso tocante e ley di su- 
pervision di Reino, inclusive e 
discusion di e propuesta di go- 
bierno di Aruba pa un modelo 
‘hibrido’, unda lo tin tanto un 
ley local como uno di Reino, 
cu reparticion di tarea. Si no 
tin un resultado pronto riba e 
ultimo punto aki, por ta cu e ta 
keda pa e siguiente gabinete. 


Den caso di un formacion di 
un gabinete mas conservador, 
cu participacion di PVV, por 
tin un cambio den direccion 
di un actitud menos tolerante 
cu e posicion di gobierno di 
Aruba, ya cu e partido aki no 
tin problema pa exigi e tema 
di independencia pa e islanan. 
Esey no ta posible si e islanan 
mes no ta desea esey, pero e 
por percura pa un tono me- 
nos faborable den e relacion 
cu Aruba y e demas islanan. 


Miss Universo Aruba, Karol Croes a bolbe 
despues di representa nos isla na El Salvador 


Diasabra ultimo a tuma 
luga e concurso di beyesa 
mas popular, esta Miss 
Universo na unda e rep- 
resentante di Nicaragua, 
Sheynniss Palacios a keda 
corona como e muhe mas 
bunita den e universo. E 
aña aki Aruba a wordo 
representa pa Srta. Karol 
Croes, kende sigur a haci 
su maximo esfuerso pa 
laga Aruba su nomber na 
halto durante e certamen 


aki. 


Ayera tardi Karol a yega Aru- 
ba despues di su gran des- 
empeño na El Salvador car- 
gando Aruba su nomber na 
su pecho. Karol a sa di luci 
durante e certamen y a ricibi 
hopi atencion di medionan di 
comunicacion Latino, entro 
otro Telemundo, cu ken el a 
realisa algun entrevista inclu- 
so prome cu el a biaha pa El 
Salvador. 


Na su yegada Karol a wordo 
ricibi pa un famia-, amistad- 
y fanaticonan cu a ricibie cu 
un caluroso bon bini. Den 
declaracionnan na medionan 
local presenta, Karol a splica 
cu e experiencia tabata uno 
inolvidable, uno yena cu 
aprendisahe y tambe di opor- 
tunidad pa por crece, no sola- 
mente den e ramo personal, 
pero tambe den e ramo pro- 
fesional. 


No tin duda cu Miss Uni- 
verso ta un certamen yena 
cu muhenan bunita di dife- 
rente parti di mundo. Karol 
a remarca cu pa ta memey di 
tanto muhe bunita “ta haci 
bo reflexiona e bunita cu abo 
mes ta y cual ta e cualidadnan 
di berdad cu bo tin.” 


El a expresa cu e ta hopi con- 
movi tambe y wantando duro 


pa no yora, pasobra e tabata 
hopi emociona pa wak su isla 
asina contento. 


Por ultimo Karol a duna un 
mensahe special na su mama, 
kende a compañe di principio 
te final den e experiencia aki. 
“Mami mi stima bo cu henter 


mi curason, danki pa tur e 
apoyo. E tabata cu mi for di 
principio te na final na El 
Salvador. Tambe ta hopi im- 
portante pa nos busca loke ta 
haci nos feliz pasobra ora bo 
ta berdaderamente feliz, ta e 
momento cu bo por haci e 
mundo un miho luga.” 

Ministerio Publico a pidi 5 aña di prizon pa sospechosonan 
di caso di Leidy Johana 


Ministerio Publico a pidi 
5 aña di prizon pa sos- 
pechosonan R. Laveist, R. 
Stamper y I. Sarmiento 
del Ponte pa contrabanda 
di persona cu consecuen- 
cia fatal di Leidy Johana 
Salazar y contrabanda di 
Sarmiento del Ponte su 
yiu muhe na unda cu au- 
toridadnan a haya docu- 
mentonan di identifica- 
cion riba boto ora a coy e 
boto den beslag. 


Investigacion (YOHA- 
NA) Feit 1 
E caso (YOHANA) ta trata di 
e dama di nomber Leidy Jo- 
hana Salazar, un Venezolano 
cu segun Ministerio Publico 
ta victima di contrabanda di 
persona 
(Mensensmokkel) 
cu consecuencianan fatal dia 
22 di maart 2023 ora el a sali 
cu boto for di Puerto Es- 
condido, Venezuela caminda 
pa Aruba, pero nunca el a 
yega. Den e caso proforma 
solamente R. Stamper y R. 
Laveist tabata sospecha di ta 
envolvi. 


Investigacion (SALACIA) 
Feit 2 
Durante tratamento di e caso 
proforma dia 19 di october 
2023, Ministerio Publico ta 
anuncia otro caso nobo de- 
nomina (SALACIA) ora cu 
durante cu a coy e boto di R. 
Stamper den beslag pa e caso 
(YOHANA) nan a haya 6 ID 
y paspoortnan di personanan 
cu Ministerio Publico ta sos- 
pecha di a ser transporta ile- 
galmente for di Venezuela pa 
Aruba incluyendo e yiu di e 
sospechoso nobo Sarmiento 
del Ponte, ta sospecha cu e 
trio aki a comete e hecho cas- 
tigabel di contrabanda di per- 
sona (Mensensmokkel) dia 
22 di november 2022 unda 
Sarmiento del Ponte a trece 
su yiu for di Venezuela ilegal- 
mente. 


Geheim Audio Cura 
Cabai 
Bon Dia Aruba riba su Face- 
book page dia 14 di novem- 
ber 2023 a publica un audio 
secreto cu a yega na nos mesa 
di redaccion, a reunion ey 
a tuma luga na pier di Cura 
Cabai tres dia despues di e 
desaparicion di Leidy Johana 
Salazar, den dje por scucha e 
sospechosonan, R. Stamper 
y R. Laveist incriminando e 
sospechoso Sarmiento del 
Ponte ken oficialmente awor 
tambe ta bira sospechoso 
den e caso (YOHANA), ade- 


mas, den e declaracion di R. 
Laveist riba e audio secreto 
nan ta clarifica cu a transporta 
Sarmiento del Ponte su yiu 
ilegalmente for di Venezuela 
pa Aruba, un otro persona di 
nacionalidad Peruano bou di 
nomber Evelyn di e cual su 
documentonan y di otro 4 
persona mas a ser haya riba 
boto di R. Stamper ora cu e la 
wordo confisca. 


Ministerio Publico 
requisitoir 
Segun Ministerio Publico pa 
7.30 di mainta di dia 22 di 
maart 2023, R. Stamper ta 
topa cu ‘Segundo’ un capi- 
tan di boto di Venezuela cu 
a trece Johana for di Puerto 
Escondido y nan a topa den 
awa teritorial di Venezuela 
mes pa asina ey preveni cu e 
radar di Kustwacht por mira 
e botonan haci contacto cu 
otro, akinan Segundo ta pone 
Johana riba un boei y tira e na 
awa unda R. Stamper a pasa 
recoge Johana. 


E contacto entre e boto di R. 
Stamper y Segundo a dura 
solamente 3 minuut segun e 
radar di Kustwacht, Kustwa- 
cht tabata warda unda nan 
tabata tin un bista riba dje 
ora e tabata 1.3 kilometer for 
di costa di Aruba y no a wak 
Johana riba boto, Ministerio 
Publico a conclui cu Johana 
lo a bula for di boto y a fayece 
a consecuencia di esaki y no 
ta manera e man overboard 
alarm di e sistema di GPS cu 
tabata indica cu ta 104 meter 
for di costa di Aruba Johana 
a bula. 


Segun punto di bista di fiscal, 
e crimen di contrabanda di 
Johana cu consecuencia fatal 
aki a wordo cometi den par- 
ticipacion di e sospechosonan 
'in vereniging' cu R. Stamp- 
er, R. Laveist, Sarmiento 
del Ponte, Ficky y Segundo 
unda tabatin planificacion y 
transaccion financiero na un 
suma di 2.100 dollar, ademas 
tabatin ehecucion di e hecho 
castigabel di contrabanda di 
persona 
(Mensensmokkel) 
cu consecuencia fatal. 


Segun Ministerio Publico ta- 
batin planificacion entre R. 
Laveist y Sarmiento del Ponte 
pa e fecha cu ta bay trece Jo- 
hana y e transaccion financie- 
ro di 2.100 dollar tabata entre 
R. Laveist y Ficky y e ehecu- 
cion di hecho castigabel ta 
Segundo ken a transporta Jo- 
hana for di Puerto Escondido 
pa topa R. Stamper ken na su 
turno a transporta Johana pa 
Aruba. 


Den esaki, R.Laveist tabata 
warda na pier di Colony pa 
Johana, hasta el a logra saca 
un potret di Kustwacht na 
momento cu nan tabata con- 
trola e boto di R. Stamper. 
Ademas, durante un entrada 
hudicial dia 23 di April 2023 
a haya Johana su pertenen- 
cianan, entre otro, paña, den 
e bahul di auto di R. Laveist. 
Tambe 
Ministerio 
Publi- 
co a haya conversacion di 
Whatsapp entre R. Laveist y 
Sarmiento del Ponte tocante 
ki dia Johana ta bay bin Aru- 
ba. 


Defensa di sospechosonan 
R. Laveist ta nenga tur cos 
den e caso y sospechonan di 
(YOHANA) Feit 1, e defensa 
ta acepta cu tabata tin discu- 
sion y mediacion y a busca 
Johana su pañanan, pero ta 
nenga completamente cu e 
la regla of plania e transport 
pa Johana y tambe ta bisa cu 
no ta su persona ken a laga 
Johana bula na awa, tampoco 
no tin prueba cu Johana ta 
morto segun R. Laveist pa 
motibo cu no a haya e curpa 
di Johana. 


Den caso y sospechonan di 
(SALACIA) Feit 2 segun R. 
Laveist no tin ningun prueba 
y ta nenga completamente cu 
e tabata envolvi den transpor- 
tacion Sarmiento del Ponte 
su yiu. 


Sarmiento del Ponte den 
caso y sospechonan di (SA- 
LACIA) Feit 2 ta nenga di ta 
envolvi den tur caso, na unda 
e ta cambia su declaracion na 
polis, na prome instante e ta 
declara cu ta R. Laveist a yuda 
su yiu pa drenta Aruba ilegal- 
mente, pero despues e ta hala 
su declaracion y ta bisa cu e 
no sa nada. 


Den e caso y sospechonan di 
(YOHANA) Feit 1 Sarmien- 
to del Ponte ta distancia su 
mes atrobe y ta nenga cu tin 
algo di haber pa motibo cu el 
a entrega su mes boluntari- 
amente segun su defensa. 


R. Stamper den e caso y so- 
spechonan di (YOHANA) 
Feit 1 ta acepta cu e la busca 


Johana y transporte pa Aruba, 
pero no ta acepta e castigo di 
mas pisa pa motibo di e cita- 
cion di Ministerio Publico 
“door di e hecho castigabel 
(mensensmokkel) Johana a 
fayece,” segun Stamper su 
opinion, Ministerio Publico 
no por prueba cu Johana ta 
morto y ta Johana mes a di- 
cidi di bula for di boto, segun 
Stamper e la duna Johana un 
bon vest pa e por drief. 


Den caso y sospechonan di 
(SALACIA) Feit 2 S. Stamp- 
er su declaracion ta cu e doc- 
umento nan cu a haya den su 
boto, ta di personanan cu a 
wordo deporta for di Aruba 
y e la haci e fabor di hiba e 
documentonan na otro per- 
sonanan na Bajo, un luga den 
awanan teritorial di Venezu- 
ela 


Contrabanda di persona 
(Mensensmokkel) 
Contrabanda di persona, ta 
un termino usa pa describi 
circunstancianan unda ile- 
galmente y di forma organisa 
ta trafica persona a traves di 
fronteranan 
internacional. 
No solamente e ta castigabel 
na nivel internacional sino na 
Aruba tambe, unda e ta han- 
cra den Art. 2:154 di Codigo 
Penal di Aruba. Den esaki e 
castigo por varia di 4 aña di 
prison, multa di categoria 4 te 
cu 15 aña di prison of multa 
di categoria 5 si e trafico di 
persona tin como resultado e 
morto di e persona. 


Sospechosonan deteni 
na Venezuela pa caso di 
Leidy Johana Salazar 
Den esaki, nan a logra e 
identificacion y detencion 
di Edirso Segundo Colina 
Rodríguez di 42 aña, ken tin 
dos registro pa delito di con- 
trabanda; José David Colina 
Borges di 25 aña; José Dan- 
iel Colina Borges tambe di 
25 aña; Alcides Rafael Lugo 
Martínez di 24 aña y Eudo- 
mar José Arias Guanipa di 30 
aña; R. Stamper y R. Laveist 
tambe ta profugo di husticia 
Venezolano pa e caso specif- 
ico di Leidy Johana Salazar y 
mas caso cu durante investig- 
acion a sali na cla. E orden di 
captura contra e Arubianonan 
ta keda vigente. 


Nota di redaccion: 
Pa dia 13 di december , 8.15 
di mainta lo tin sentencia. 
Tanto e capitan ‘Segundo’ 
como y Ficky ta deteni na 
Venezuela pa e caso di Johana. 

Corte den Prome Instancia a condena abusador sexual di mucha 
cu seis aña di prison 


Recientemente Corte den 
Prome Instancia di Aruba 
a trata algun caso di abuso 
sexual. Un di e casonan 
lamentable aki ta trata 
di un meneer cu a abusa 
sexualmente di su stief-ni- 
etonan pa un periodo lar- 
go. Den e caso aki, Corte 
den Prome Instancia den 
su veredicto a declara e 
sospechoso culpable di e 
delitonan aki. 


E veredicto ta indica cu e 
investigacion di e audiencia 
publico a tuma luga dia 27 di 
october 2023. E sospechoso a 
presenta, cu asistencia di su 
consehero, Sr. G.A. Maldo- 
nado, abogado na Aruba. 


E autoridad fiscal, Sr. E. Ste- 
vens, a pidi tribunal, durante 
e sesion, pa e tribunal pro- 
nuncia e cargonan contra e 
sospechoso como prueba y 
condena e sospechoso cu un 
sentencia di prison di seis 
aña, kitando loke el a sinta 
caba den detencion. 


Su peticion ta inclui tambe 
e confiscacion di e telefon 
celular cu a confisca for di e 
sospechoso, e aceptacion di e 
demanda di e parti perhudica 
y e imposicion di un medida 
di recurso di daño cu ta con- 
forme cu e suma cu a keda 
otorga den e demanda. 


E consehero a pidi pa e so- 
spechoso wordo libera di e 
cargonan pasobra no tin sufi- 
ciente prueba legal y consis- 
tente. E la argumenta cu e de- 
claracionnan di e dos victima 
menor di edad no ta confiable 
pasobra nan declaracionnan 
ta mutuamente contradicto- 
rio den puntonan esencial. 


E tribunal ta di opinion, hun- 
to cu e fiscal y e consehero, 
cu no por prueba legal- y 
convincentemente cu taba- 


tin penetracion sexual, par- 
ticularmente ora ta trata di 
e acusacionnan di a bringa y 
mantene e penis den e vagina 
y anus di e muchanan. Pues 
pa loke ta trata e penetracion 
vaginal y anal cu penis, e dos- 
siernan no ta contene prueba 
suficiente. E sospechoso lo 
ser libera pa e parti ey di e 
acusacion. 


E tribunal si ta di opinion cu 
e declaracionnan di e menor- 
nan, mirando e detayenan 
specifico cu nan a declara, ta 
duna di manera autentico e 
experiencia cu nan a biba cu 
e sospechoso. E tribunal ta 
considera e declaracion di e 
menornan confiable, ya cu 
nan ta coincidi riba elemen- 
tonan esencial y detaye. Am- 
bos declaracion ta coincidi 
tocante e scenario y e manera 
di actuacion di e sospechoso. 
Na momento di trata e punto 
esencial di e declaracionnan, 
cu ta cu e sospechoso tabata 
esun cu a maltrata sexual- 
mente e muchanan, e de- 
claracionnan ta detaya y con- 
sistente. 


E corte a remarca cu cambia 
detayenan durante un com- 
paracion detaya di e declara- 
cionnan, no ta afecta e confi- 
abilidad di nan. Ambos mu- 
cha a declara na momentonan 
diferente, cu of sin pregunta, 
dilanti diferente persona, y 
na principio nan relato tabata 
coincidi tocante e maltrato 
sexual. Ademas, e emocion 
di un di e victimanan mester 
wordo considera como un 
elemento cu ta contribui na 
e confiabilidad di e declara- 
cion, segun loke testigonan 
a reporta ora e victima tabata 
contando su experiencia di 
maltrato sexual. 


Pa ambos victima menor di 
edad ta conta tambe cu no a 
sali na cla ningun motibo ni 
rason pa duna declaracionnan 
falso contra e sospechoso, ken 
ta nan stief-opa. No tin señal 
di indicacion cu e muchanan, 
bao pretension di terceros, a 
inventa nan storia. 


Teniendo consideracion pa 
tur esaki, e tribunal no ta 
mira motibo pa pone den 
duda e credibilidad y confi- 


abilidad di e declaracionnan 
di e muchanan. 
Den e caso aki tin dos de- 
claracion di dos victima, cu 
ya ta sostene otro riba pun- 
tonan importante, pasobra e 
declaracionnan aki ta coincidi 
na principio tocante e manera 
cu y unda e abuso sexual a 
tuma luga, manera tambe e 
actonan sexual observa cu e 
sospechoso a haci na un otro. 
Ademas, e declaracion di un 
di e victimanan ta sosteni pa 
declaracion di un testigo, cual 
ta e omo di e victimanan. 
El a indica cu un dia, durante 
e periodo di cuido temporal, e 
tabata presenta na cas di oma. 
El a declara cu el a sorprende 
e sospechoso den e cushina 
mientras cu e sospechoso ta- 
bata ‘frega’ intimamente cu e 
victima. 


E tribunal ta tuma nota tam- 
be di e manera cu e ‘trabao’ 
constante di e sospechoso ta 
ser usa como medio di prue- 
ba. Den ambos caso, tin abu- 
so di familiarnan muhe, den 
edad di pre-pubertad, den e 
camber di oma, cada biaha 
cu oma di e muchanan tabata 
ocupa cu trabao den e crèche. 


Basa riba tur esaki, e tribunal 
ta conclui cu tin prueba su- 
ficiente, legal y convincente 
cu e sospechoso a haci e acto 
sexual cu ta carga riba dje se- 
gun e acusacion, manera ta 
describi den e declaracion 
prueba. Por conclui cu e de- 
fensa no tin fundeshi. 


Na determinacion di e castigo 
cu ta bay impone, ta tene na 
cuenta e naturalesa y seriedad 
di kico a keda comproba, e 
circunstancianan bao di cual 
e crimen a keda cometi, e 
grado di cual e comportacion 


ta atribui na e sospechoso, y 
na e persona di e sospechoso, 
manera tur esaki a sali na cla 
durante e investigacion den e 
sesion di corte. Na e mutuo 
ey, e ta tuma na cuenta di e 
seriedad di loke a keda com- 
proba, den relacion cu otro 
crimen cu poni na ley, mane- 
ra cu ta refleha entre otro den 
e maximo legal poni riba nan 
y den e castigonan imponi pa 
e crimennan di semehante 
naturalesa. 


E sospechoso a comete un 
crimen duradero di abuso 
sexual riba su dos stief-nieto 
chikito na manera cu a keda 
comproba. E sospechoso a 
impone riba e vitcimanan ac- 
tonan sexual cu ta inclui pen- 
etracion den nan curpa. Door 
di esaki, e sospechoso a haci 
un violacion na integridad 
fisico y mental di e victiman- 
an hoben. 


Tribunal ta conta esaki duro 
contra e sospechoso, pasobra 
e sospechoso a abusa sexual- 
mente di ambos victima den 
nan ambiente di cas, den cas 
di nan wela (tambe luga di 
biba di e sospechoso), camin- 
da nan mester sinti nan mes 
sigur despues di scol. 


Ademas, e tribunal ta tuma na 
cuenta e hecho cu durante e 
sesion di corte, e sospechoso 
no a mustra ningun indica- 
cion di compronde e malo di 
su comportacion. 


Corte a dicta sentencia y a 
declara e sospechoso culpabel 
di e delito di abuso sexual di 
e dos victima menor di edad 
y a condena e sospechoso cu 
seis aña di prison, kitando e 
tempo cu e sospechoso a sinta 
caba den detencion. 


Mester remarca cu reciente- 
mente hopi caso di abuso 
sexual di menor di edad a 
bin pa dilanti den corte, un 
hecho hopi lamentable, so- 
bre todo mirando cu apenas 
dialuna ultimo a celebra Dia 
Internacional di Derechonan 
di Mucha. E fenomeno aki ta 
uno cu lastimamente ta crece 
den comunidad y mester re- 
salta cu e castigo pa e tipo di 
delitonan aki na Aruba ta laga 
hopi di desea. 


E ta un hecho cu mester bin 
cambionan drastico den e 
leynan huridico pa asina por 
duna e castigo cu e delin- 
cuentenan cu comete e ac- 
tonan semehante aki merece 
di berdad. 

Nos ta cera politico... 
Pero no ta drecha nada...? 


Aruba ta na cabez den e ‘competencia’ pa mira 
ken tin mas politico cu ta bay cera pa corupcion. 
Den un articulo den nos edicion di ayera nos a 
resumi e casonan di pasado, pa ta exacto desde 
inicio di e siglo aki. Si nos a sigui bay mas leu 
den pasado nos lo por a conta di poco caso mas, 
pero nos a laga e asunto te ey. En total nos a yega 
na seis caso di parlamentario/ministro acusa y 
den cierto caso procesa penalmente caba, den 
ultimo 20 aña. Di un banda nos por mira esey 
como algo positivo, pasobra ta actua contra e 
corupcion aki. Esey no ta kita si cu nos ta keda 
sinta cu e berguenza cu tur esaki ta tuma lugar 
den nos pais, mientras nos mester por confia cu 
nos tin hende na cabez di nos pais cu nos por 
confia. Esey ta yama e pregunta tambe ta cuanto 
caso tin unda cu husticia no a yega bati na porta 
den marduga... Ta ken ta bay hura cu no tabatin 
mas caso di corupcion? Ban papia por ehemplo 
di e trayecto di permiso di estadia/residencia. 
Tempran den añanan 2000 tabatin e caso di un 
director di e departamento di stranheria cu mes- 
ter a duna cuenta di e negoshi cu su casa y yiu ta- 
batin di permiso, y tabata conta cu un ‘open door 
policy’ na e departamento. Despues nos a haya 
e caso di e ministro di husticia cu bao presion 
Hulandes mester a pasa e cartera di admision di 
stranhero pa su colega, e tempo ey encarga cu 
infrastructura. Despues di 2009 e cartera di stra- 
nheria no a bolbe na husticia, pero a keda hunto 
cu infrastructura. E siguiente ministro a ser acu- 
sa y te awor condena den promer instancia pa 
corupcion den infrastructura, loke ta bon, pero a 
yega di tira un vista riba e trayecto di admision? 


Lo no tabata algo asina straño pasobra un colega 
a bay cera pa su negoshi cu exoneracion di con- 
seho di labor, e conocido ‘ontheffing’, pero Min- 
isterio Publico a ‘djis lubida’ cu un conseho pos- 
itivo di labor no ta ‘cumpra’ automaticamente 
un permiso di estadia... Lo ta bon toch pa haci e 
pregunta na Ministerio Publico pakico a opta pa 
laga e parti aki fuera di e investigacion haci. Loke 
tampoco a haci ta e investigacion riba e corup- 
cion cu placa cu empresanan ta paga na e asina 
yama ‘maatschappelijke bijdrage’ pa por haya 
tereno comercial. Esaki ta un practica cu segun 
nos ta sigui su curso, creando un fluho di mi- 
yones cu ta bay na esnan beneficia pa e ministro 
di turno, mientras no tin ningun control oficial 
gubernamental riba esaki. Pa nos mantene obhe- 
tividad aki, mester bisa cu e ex-mandatario actu- 
almente envolvi como acusado principal den e 
caso Flamingo, tabata te awor e unico cu a duna 
un lista grandi di e aportenan di maatschappeli- 
jke bijdrage durante parti di su periodo como 


ministro, cu tabata abarca un suma di mas di 
cuatro miyon florin. Nos por supone razonable- 
mente cu durante henter e periodo di e practica 
aki, hopi mas cu e suma menciona a bay pa es- 
nan cu e mandatarionan tabata kier a beneficia, 
sin ningun control. Acaso no ta bira tempo pa e 
autoridadnan corespondiente cuminza haci nan 
trabao? No ta bira tempo pa Contraloria General 
haya e apoyo administrativo y profesional pa nan 
por haci e tipo di control aki? 


Nos ta mira cu cierto ironia con siman pasa ta 
sali noticia tocante e comision cu mester traha 
riba independizacion di e tipo di organismo aki, 
unda gobierno mes ta constata cu no tin mucho 
avance... Nos ta haya e impresion cu esaki ta 
destina pa pone nos na soño, o mejor dicho pa 
nos sigui drumi, pasobra e independizacion fi- 
nanciero no ta bay cambia nada na e cuadro legal 
dentro di cual por ehemplo Contraloria mester 
funciona, unda nan no por ni acudi directamente 
cu un caso, unda nan ta topa cu indicacion di 
cosnan penal, directamente na Ministerio Publi- 
co. No, nan mester acudi na parlamento, unda 
e mayoria gubernamental ta hari nan den nan 
cara y ta tapa tur cos... Na cual pais nos a yega di 
tende di semehante ridiculez? Na cualkier asina 
yama ‘republica bananera’ riba nos continente 
un Contraloria General ta hiba caso contra min- 
istro o presidente mes, straight pa Ministerio 
Publico. 


Nos tin e caso tambe di e control riba financia- 
mento di partido politico, unda nan tur mester 
entrega nan cuenta anual na Conseho Electoral, 
cu no tin ni un secretario. Pakico e cuentanan 
aki no ta bay pa Contraloria, loke lo tabata e paso 
logico? Practicamente por bisa aki cu esnan cu a 
prepara e ley ey ta tuma nos haci, y tur partido a 
keda contento cu esey, pasobra e ley di financia- 
mento di partido a muri promer cu el a nace. Ta 
solamente e subsidio cu e partidonan den parla- 
mento ta haya tin cierto control, loke a conduci 
tambe na caida di e parlamentario cu a bay cera 
pa malversacion cu esey. 


Kico ta e consecuencia di tur esaki? Cu bao pre- 
sion, y asistencia di Hulanda, ta tumando lugar 
e casonan aki contra e mandatarionan cu a haya 
nan mes acusa y den cierto caso condena caba. 
Pero, nos no ta mira nada ta cambia den control 
berdadero y efectivo den e procesonan admin- 
strativo pa preveni mas maldad den futuro. Ta 
asina inepto nos gobiernonan ta cu nan no por 
cambia nada, o mester supone cu nan no kier 
cambia nada? 

Caso Kwihi ta pone duda 
riba integridad di MEP 


Ayera, reaccionando na e noticia di e caso penal 
contra ex-minister di Transporte, Comunicacion y 
Sector Primario Chris Romero, a yega na mesa di 
redaccion di Bon Dia Aruba cuestionamento to- 
cante e maneho den seno di Partido MEP, cu awo 
ya a resulta den dos caso di posible hechonan cas- 
tigable. 


Mientras cu ainda Romero ta un sospechoso, Ministerio 
Publico si a informa cu a detene E. Koolman amigo, man 
drechi y ex-coordinador di Romero. 


Investigacion a cuminsa na februari 2021 cu entradanan 
hudicial bao guia di hues-comisario cu a tuma luga na 
varios adres relaciona cu e investigacion di algun contract 
di servicio cera door di ex-minister Chris Romero, tempo 
cu e tabata den su funcion como minister. E zoekingnan a 
tuma luga na cuatro adres unda a bay cu administracion di 
compania, computer y varios hard disk cu ta elementonan 
crucial pa e investigacion di Landsrecherche. 


Ta un investigacion tocante acuerdonan di servicio (dien- 
stverleningsovereenkomsten) den e periodo 2017-2021 
cu a wordo cera cu varios persona huridico (rechtsper- 
sonen). Ayera e ciudadano E. Koolman a keda deteni y un 
rato despues, Landsrecherche a lag’e back den libertad pa 
motibo di circunstancianan personal cu a surgi, manera 
Ministerio Publico a informa. Sinembargo, E. Koolman 
ta sigui como un di e sospechosonan principal den caso 
Kwihi. 


Mirando cu Romero tabata minister den Gabinete Wever- 
Croes I, di 2017 pa 2021, ta cuestiona e hecho cu un par- 
tido cu ta para asina fuerte pa Integridad ta bin ta carga cu 
dos caso di conducta castigable. Tin tambe e caso di ex- 
minister Plenipotenciario, Guillfred Besaril, contra ken 
actualmente tin un keho penal oficial y su caso ta pendi- 
ente. Ta cuestiona e rol di prome minister, Evelyn Wever- 
Croes, kende tabata liderando un gobierno unda cosnan 
iregular y ilegal tabata tumando lugar pa hopi tempo, y su 
enfoke riba integridad siendo cu den su propio gobierno 
esaki tabata faltando. 


Manera Bon Dia Aruba a reporta, Aruba tin record den 
reino pa politiconan condena pa hechonan castigabel. Na 
Aruba: Na e momento aki tin 4 politico condena penal pa 
corupcion. 
Partido AVP: Na e momento aki tin 3 condena pa corup- 
cion. 
Partido POR: Na e momento aki tin 2 politico condena 
pa corupcion y 1 sospechoso di husticia na e momento aki 
den caso Flamingo. 
Partido MEP: Tin 1 sospechoso di husticia na e momento 
aki cu ta den caso Kwihi y oficialmente tin un keho penal 
contra ex-minister plenipotenciario Guilfred Besaril se- 
gun Ministerio Publico a confirma. 


Ley di Plan di Mayor ta un realidad 


Dia 21 di november ultimo, 
un dia despues di Dia Inter- 
nacional di Derechonan di 
Mucha a trata den Parla- 
mento di Aruba Ley di Plan 
di Mayor. 


E documento pa cu e ley” Ont- 
werp landsverordening hou- 
dende wijziging van Boek 1 
van het Burgerlijk Wetboek van 
Aruba (AB 1989 no. GT 100) 
en het Wetboek van Burgerli- 
jke Rechtsvordering van Aruba 
(AB 2005 no. 34)” den relacion 
cu e promocion di paternidad 
continuo despues di divorcio, 
lo wordo yama Ley di Plan di 
Mayor Obligatorio. 
Ley di Plan di Mayor ta encera 
cu mayornan di yiunan menor 
di edad cu ta bay separa of di- 
vorcia ta obliga pa ley pa traha 
un documento legal yama Plan 
di Mayor, caminda nan lo stip- 
ula con nan lo bay comparti e 
responsabilidadnan pa cu nan 


yiunan. 
Kico ta e minimo cu mester 
wordo inclui den un plan di 
mayor? 
Un descripcion di con e 
muchanan ta wordo involucra 
ora ta traha e plan di mayor; 
Respectvol ouderschap; 
Con lo parti e responsabilidad- 
nan di cuido di e mucha; 
Con lo parti e areglonan di 
bishita; 
Con y cu ki frecuencia ta in- 
forma otro regarda e mucha; 
Con ta tuma decisionnan con- 
hunto cu ta importante tocante 
e mucha por ehempel over di 
tipo di scol; 
Con ta comparti e costonan 
di cuido y crianza di e mucha 
(alimentacion); 
Despues por inclui otro deta- 
yenan cu mayornan kier inclui 
( por ehempel cuant’or ta bay 
drumi, huiswerk, straf etc.) 


Loket Plan di Mayor, lo ta 


bay cay huridicamente como 
un taki preventivo di Directie 
Voogdijraad y lo ta situa na 
Centro pa Hoben y Famia na 
unda tin varios NGO’s bao di 
mesun dak. Akinan mayornan 
por acudi pa un intake gesprek 
caminda e profesional lo in- 
dica den ki fase di conflicto 
e mayornan ta encontra nan 
mes y lo referi e mayornan na 
e intervencion cu mas ta pas 
pa nan situacion. 


Durante tratamento di e Ley 
Plan di Mayor a wordo men- 
ciona tur e trabounan di estu- 
dionan haci caba riba e tereno 
social specificamente estudio- 
nan encamina pa CIE. Plan di 
Mayor den colaboracion cu 
CBS, Departamento Social y 
Directie Voogdijraad cu ta de- 
mostra e necesidad di e ley tan 
importante aki. Parlamento a 
vota unanimamente na fabor 
di Ley Plan di Mayor. 


Turista ta bati alarma pa ‘tar’ na Arashi 


Riba un conocido pagina 
di turista na Aruba, un us- 
uario a comparti potret di 
tar of azeta cu a keda pega 
riba su cuero y riba su 
paña despues di un bishita 
na Arashi. 


E usuario a adverti e otro 


bishitantenan pa no bay 
Arashi por lo pronto. 


Mientras mayoria di otro 
miembronan di e grupo a 
comparti tips con pa elimina 
e substancia aki for di e cu- 
ero y e paña, otronan a sugeri 
alerta gobierno riba e asunto. 


Otro turista a comenta cu 
tambe a nota tar na Santo 
Largo. 


Mientras tanto, no tin alerta 
oficial di autoridadnan di 
Aruba tocante tar na ningun 
localidad. 

Autoridadnan ta adverti cu a descubri droganan falso di HIV na Kenya 


(AP)—Autoridad na Ke- 
nya a publica un adver- 
tencia diaranson tocante e 
bendemento di droganan 
falso contra HIV den e 
pais, bisando cu nan “sigu- 
ridad, calidad y eficiencia 
no por ser sigura.” 


The Pharmacy and Poisons 
Board a bisa cu e droganan 
a ser marca falsamente como 
Truvada den dos lote, un dro- 
ga preventivo contra HIV uza 
globalmente. 


E directiva a bisa riba X cu e 
lo tuma “accion legal y regu- 
latorio” contra cualkier hen- 
de cu ser descubri ta distri- 
bui, bende of administra for 
di e lotenan. 
Polis na Kenya ta preocupa cu 
miles di Truvada falso ya por 
ta circulando den e mercado. 
Aproximadamente 1.4 miyon 
hende tin HIV na Kenya, se- 


gun data for di UNAIDS na 
2022. Di esakinan, 1.2 miyon 
ta tumando droganan antiret- 
roviral. Truvada ta ser fabrica 


pa Gilead Sciences Inc., cual 
na januari a adverti cu ver- 
sionnan falso di su droga di 
HIV a ser bendi na Merca, 


cual por ta peligroso pa pa- 
shentnan. Pero nan descu- 
brimento na Kenya, centro 
comercial na este di Africa, ta 


mustra e tarea grandi di abor- 
da medicinanan falso. 


Truvada ta ser uza den trata- 
mento di HIV y como un 
profilaxis pre exposicion pa 
hende cu riesgo halto, incluy- 
endo esnan cu varios pareha 
sexual y esnan cu ta comparti 
hangua ora ta inyecta droga. 
Na comienso di e luna aki, e 
National Syndemic Diseases 
Control Council di Kenya, 
un curpa estatal encarga cu 
e coordinacion di strategia 
nacional pa HIV y AIDS, a 
adverti cu gradonan di infec- 
cion di HIV entre hobennan 
di 15 pa 29 aña a surgi pa 61% 
entre 2021 y 2022. 


Den henter Africa, traha- 
donan den e sector di salud 
a expresa preocupacionnan 
tocante complacencia mien- 
tras tratamento contra AIDS 
ta mehora. 


Estudio: 
Procedura nobo di 10 minuut ta restaura sentido di olfato pa hole cu 
hende cu COVID Largo 


(EverydayHealth)—Un 
di e sintomanan caracter- 
istico di COVID Largo ta 
un perdida of strobamen- 
to di e habilidad pa hole. 
E sintomanan por keda pa 
varios luna of hasta añas 
despues di infeccion, cual 
por afecta apetit y calidad 
di bida. Un estudio nobo 
ta demostra un manera pa 
restaura e sentido di olf- 
ato. E descubrimentonan 
aki a indica cu un proce- 
dura minimalmente inva- 
sivo por trece e sentido di 
olfato back na hendenan 
bibando cu COVID Largo. 


Autor principal di e estudio, 
Dr. Adam Zoga, y su colega- 
nan a recluta 54 pashent cu a 
ser infecta cu COVID-19 y 
cu ainda no a logra restaura 
nan habilidad pa hole. Un 
specialista di horea, nanishi y 
garganta a referi e participan- 
tenan—di cual tur a reporta 
casonan di al menos seis luna 
di parosmia despues di CO- 
VID-19 (sentido di olfato 
stroba) cu tabata resistente 
na terapianan farmaceutico y 
topical. 


E pashentnan a ricibi un 
combinacion di inyeccion 
constitui di anestesia y ste- 
roide den e ganglio streyado, 
un grupo di nervionan den e 
nek. Yama un bloki di gan- 
glio streyado, un medicacion 


anestetico a ser uza pa trata 
varios condicion, incluyendo 
dolor di cabes, dolor di cur- 
pa, sindromanan di Raynaud 
y Ménière, angina y aritmia 
cardiaco. 


Uzando guia di imagennan 
CT, e cientificonan a hinca 
un hangua den e area cerca 
di e prome rebchi banda di e 
esofago. Henter e procedura 
ta dura menos cu 10 minuut. 
Zoga y su coleganan a logra 
obtene mas informacion pa 
37 pashent (65%). Casi 60% 
a reporta un mehoracion den 
sintomanan un siman despu- 
es di inyeccion. Di esakinan, 
mas cu 80% a reporta me- 
horacion progresivo un luna 
despues di procedura. 


Na tres luna, tabatin un av- 
erahe di 49% mehoracion 
den sintomanan entre par- 
ticipantenan. Al menos seis 
siman despues di e prome 
inyeccion, 26 participante a 
regresa pa un segunda inyec- 
cion. Participantenan cu no a 
responde e prome biaha ai- 
nda no a mehora cu e dosis 
extra. Si esnan cu a experen- 
cia algun beneficio despues di 
e prome dosis, 86% a reporta 
mehoracion adicional. Pash- 
entnan no a experencia nin- 
gun complicacion of efecto 
severo. 


Kristine Smith, MD, un ri- 


nologo den e departamento 
di otolaryngologia (un spe- 
cialidad enfoca riba horea, na- 
nishi y garganta) na Univer- 
sity of Utah Health, ta nota 
cu e estudio actual ta agrega 
riba investigacion previo cu 
tambe ta mustra cu inyecci- 
onnan di anestesia local den e 
ganglio streyado por mehora 
sentido di olfato den hende- 
nan cu tabatin COVID-19. 


Un diferencia den e inves- 


tigacion recien ta cu e guia di 
CT a ser uza pa e procedura 
en bes di un utrasound, se- 
gun Dr. Smith, ken no tabata 
envolvi den e estudio. Aunke 
Zoga y su co-autornan ta 
indica cu CT ta provee efi- 
ciencia ideal y guia, algun ex- 
posicion di radiacion ta aso- 
cia cu imagennan CT, segun 
Harvard Health Publishing, 
mientras cu ultrasound no ta 
uza ningun radiacion pa crea 
imagen. 


Exactamente pakico e pro- 
cedura ta traha no ta claro, 
segun Smith, el lo mira mas 
investigacion explora e fisio- 
logia of e mecanismo tras di e 
metodo aki. 


Exactly why the procedure 
works remains unclear, ac- 
cording to Smith. She would 
like to see further research 
explore the actual physiology 
or the mechanism behind the 
approach. 

Boticanan ta manifesta impactando acceso na medicamentonan 


(AP) - Pashentnan buscando medicamento a 
enfrenta obstaculo ayera mientras boticanan 
a inicia un protesta. Doñonan di e estableci- 
mentonan aki ta expresando nan malcon- 
tento cu e estado actual di e estado, citando 
reembolso anticua y insuficiente hunto cu un 
cantidad di trabao abrumante. 


A causa di e accion andando, individuonan cu ta 
rekeri un servicio di botica ta dirigi na e botica di 
hospital CMC. E decision di temporariamente sus- 
pende e serviconan ta parti di un movemento mas 
amplio cu e meta di hala atencion na e desafionan 
di e doñonan di botica. 


Un reunion significante di e empleadonan di boti- 
canan a tuma luga na Wilhelminapark, simbolisan- 
do nan posicion uni pa cu e topico aki. Nan marcha 
na Fort Amsterdam, e luga unda e reunion semanal 


di Conseho di Minister ta tuma luga, ta enfatisa e 
urgencia di nan preocupacionnan. 


E parti central di e problema aki ta den e demanda pa 
un aumento di tarifa di gobierno. Specificamente, 
e doñonan di e boticanan ta boga pa un ahuste den 
e tarifa di receta, proponiendo un aumento di 7 pa 
10 florin. E cambio di proposicion aki ta un me- 
dida provisional, cual tin e meta di atende preocu- 
pacionnan inmediato te ora cu establece un cuadro 
hopi mas comprensivo y sostenibel. 


E decision pa cera e boticanan ta sirbi como un 
demostracion cu por sinti di e industria su yama- 
donan colectivo pa autoridadnan gubernamental 
admiti e problema y tuma accion. E reapertura di e 
facilidadnan vital aki ta depende riba un respuesta 
faboral di parti di gobierno pa loke ta trata e ahuste 
di e tarifanan proponi. 


Hurisdiccionnan weganan di placa online 
ta explota Corsou su perdida di punto di 
benta unico 


(CuraçaoChronicle) 
- 
Considerando Corsou su 
cambio iminente na LOK, 
varios 
hurisdiccion 
di 
wega di placa incluyendo 
Costa Rica, Kahnawake 
y Anjouan ta mirando e 
oportunidad di capitalisa 
riba e situacion. E revela- 
cion a bini durante un 
reunion di e profesion- 
alnan di e sector di con- 
fiansa, unda a revela cu e 
nacionnan rival ta activa- 


mente purbando di atrae 
casinonan cu actualmente 
ta operando bao un sub li- 
cencia di Corsou. 


Glen Rellum di Corsou su 
oficina di confiansa Decc a 
vocifer su preocupacionnan 
tocante e cambio den e hori- 
zonte di wega di placa, decla- 
rando cu “tin piratanan den e 
costa di wega di placa. in pais- 
nan cu ta purbando expande 
nan mercado di wega di placa 


awo cu Corsou lo transiciona 
na LOK.” Rellum a expresa 
su falta di sosten pa imple- 
menta e ley di wega di placa, 
cual ta premira un exodus 
significante di personanan cu 
sub licencia for di Corsou. 


E ta calcula cu mas o menos 
400 di e 1,000 personanan cu 
sub licencia lo muda bay otro 
hurisdiccion. 


Otro nacionnan ta hopi pen- 


diente pa por explota e falta 
di incertidumbre cu Corsou 
ta enfrentando actualmente. 
Rellum a identifica Anjouan, 


Isle of Man, Costa Rica y 
Kahnawake como competi- 
dornan prominente. 


Grupo di Musulman, Marocanonan y activistanan preocupa tocante PVV 
su posibel victoria 


(NLTimes) - Organisa- 
cionnan 
Musulman 
y 
Marocano na Hulanda ta 


preocupa tocante PVV su 
aparente victoria den e 
eleccion diaranson ano- 


chi. “E stres y miedonan 
ta hopi grandi,” Habib 
el Kaddouri di e asocia- 
cion Marocano-Hulandes 
SMN a conta ANP. 


Organisacionnan di clima 
tambe a expresa shock cu e 
resultado di e exit poll inicial 
cu ta proyecta cu e partido 
derechista lo bira e mayoria 
den Tweede Kamer cu 35 di e 
150 asiento den e parti di par- 


lamento Hulandes. Muhsin 
Koktas a bisa cu e ta puntra 
su mes si Musulmannan lo 
tin un futuro na Hulanda ai- 
nda. “Tur hende ta papiando 
tocante siguridad social, pero 
mi no ta sigur si nos lo tin 
esaki ainda.” Su organisacion 
CMO ta lobby e gobierno di 
parti di e personanan Musul- 
man. 


El Kiddouri a expresa cu e 


miedo entre e personanan 
Hulandes-Marocano ta gran- 
di pa motibo cu “Wilders ta 
conoci pa su ideanan tocante 
Musulmannan y Marocan- 
onan. Nos tin miedo cu e lo 
mustra nos como ciudadan- 
onan di segunda clase.” Kok- 
tas ta comparti e miedo aki. 
“Mi no sa tampoco si e Mu- 
sulmannan te ainda ta safe na 
Hulanda. Mi ta preocupa pa 
e pais aki.” 


Mi kier gradici Dios y Maestro Benjamin 
pa cambia mi bida den asina poco tempo. Mi nomber ta Jose 
Tromp y mi fecha di nacemento ta 24 di december 1970. Mi a 
bira vicma di un bruheria hopi grandi cu un señora a hasi p’ami. 
Casi e la caba cu mi bida. E malesa tawata asina grandi cu e la 
caba cu mi prostaat. 
Mi 
Mi no por a tene relacion sexual cu niun dama y mi no por a 
move mi pia drechi, pero danki na Maestro Benjamin cu a 
curami. E la saka e malesa y e bruheria for di mi curpa y mi a 
recupera mi potencia sexual. Mi prostaat a bira bon y ya mi por 
move mi pia atrobe. 
Danki 
Danki na Dios y na Maestro Benjamin cu a curami den un paar 
di dia. Ami ta recomenda tur hende cu ta malo riba e isla di 
Aruba pa yama Maestro Benjamin pa traha bo cita p’e curabo 
manera e la cura ami. Yama Maestro Benjamin 
na 641.4186 


641.4186 


TESTIMONIO DI 
AGRADECIMENTO 


DANKI MAESTRO BENJAMIN 

Colebra extremamente venenoso Green Mamba ainda ta perde na Tilburg 


(NLTimes)—E 
Green 
Mamba cu a scapa for di 
un cas na Tilburg ainda no 
a ser descubri, segun un 
vocero pa e municipio di 
Noord-Brabant. Diamars, 
e municipio a adverti lo- 
calnan pa keda na haltura 
di e colebra venenoso aki 
y mantene nan distancia si 
nan mir’e. 


E colebra a scapa for di un 
cas riba Goudenregenstraat. 
E doño a descubri cu esaki a 
disparce dialuna. E colebra 
ta berde y aproximadamente 
2 meter largo. Mirando con 


peligroso e colebra aki por ta, 
e municipio a yama un ekipo 
di experto pa yuda busca e 
animal. 


Un mordi di e Green Mamba 
por ta extremamente peli- 
groso. Segun Pretoria Zoo 
na Sur Africa, unda e Green 
Mamba ta indigena, tabatin 
caso di un mordi cu a resulta 
den morto dentro di 30 min- 
uut. Sintomanan comun ta 
inclui dolor y hincha. Otro ta 
inclui necrosis, ataxia, mareo, 
hypotension, dificultad pa 
hala rosea, vertigo y paralisis. 


Encuesta preliminario ta pone partido derechista PVV como partido mas 
grandi den parlamento Hulandes 


(NLTimes)—E prome en- 
cuesta den e eleccion parla- 
mentario Hulandes a mustra 
cu partido PVV lo bira e par- 
tido mas grandi den Tweede 
Kamer. E encuesta prelimi- 
nario a mustra cu e partido lo 
tuma 35 asiento di e 150 den 
parlamento, un cantidad do- 
bel di loke nan tin awo. 


Votadonan Hulandes a pone 
e aliansa iskierdista Groen- 
Links-PvdA na segundo luga 
cu 25 asiento, un aumento di 
ocho compara cu e total actu- 
al di ambos partido. E partido 
derechista di Mark Rutte, 
VVD, probablemente lo mira 
su cantidad di asiento cay for 
di 34 pa 24. A pronostica cu e 
tres partido lo ta den compe- 
tencia den mayoria encuesta 
conduci e siman aki. 


Pa loke ta trata e otro parti- 
donan. NSC di Pieter Om- 
tzigt lo haya 20 asiento den 
Tweede Kamer, y BBB di 
Caroline van der Plas lo mira 
un aumento den nan cantidad 
di asiento, esta di un pa shete. 
E partidonan den coalicion 


di e gabinete demisionario a 
perde algun asiento, segun 
e encuesta preliminar. D66 
ta espera di perde 14 asiento 
den Tweede Kamer. CDA ta 
espera di perde dies di su 15 
asiento. ChristenUnie tambe 
ta espera di cay for di cinco 
asiento pa tres. 


SP probablemente lo mira un 
caida den asiento, for di 9 pa 
5, y e partido di derecho di 
animal PvdD probablemente 
lo perde tres asiento. Partido 
pro Europeo Volt kisas tambe 
lo perde un di su tres asien- 
tonan. Bij1 kisas lo perde su 
unico asiento den parlamen- 
tario. DENK, di ken a pro- 
nostica cu e lo perde nan tres 
asiento, lo keda cu nan asien- 
tonan, segun cifranan. 


Partido di FvD, lidera pa Thi- 
erry Baudet, probablemente 
lo perde cinco di su ocho 
asiento, y Ja21 kisas tambe lo 
perde un di su tres asiento. 
Partido derechista cristian 
SGP lo keda den Tweede Ka- 
mer cu tres asiento. 
Municipionan den e pais ai- 


nda ta contando votonan, y 
e resultadonan final ainda 
por cambia. E encuesta pre- 
liminario for di e servicio di 
eleccion di ANP tambe lo ser 
evalua diaranson anochi y di- 
ahuebs. Sitionan di votacion 
na Hulanda a cera nan porta 
oficialmente 9or di anochi, 
aunke votacion lo sigui riba 
islanan di Caribe Hulan- 
des pa cinco ora mas, y voto 
manda via post for di hende 
bibando den exterior lo ser 
conta ainda pa varios dia. 


Politica di inmigracion di asi- 
lo a pusha votadonan pa PVV, 
segun encuesta 
E asunto principal cu a mo- 
tiva votadonan di PVV e aña 
aki tabata inmigracion y re- 
cepcion di asilo. Aproxima- 
damente 80% di votadonan 
di PVV a identifica esey como 
un asunto importante, segun 
encuestanan conduci pa Ipsos 
den nomber di NOS y RTL 
Nieuws. Nacionalmente, e 
asunto tabata specialmente 
importante pa 52.2% di e 
10.4 miyon hende cu a vota 
diaranson. 


E costo di bida tambe tabata 
importante pa 75% di vota- 
donan di PVV, como tambe 
cuido di salud. E otro asun- 
tonan principal pa PVV ta- 
bata confiansa den gobierno, 
y norma y balornan. Ambos a 
ser identifica como critico pa 
65% di votadonan. 


Costo di bida tambe tabata 


importante, cu un averahe di 
61% di votado yamando esaki 
como un asunto di urgencia. 
E mesun porcentahe a men- 
ciona tambe confiansa den 
gobierno, y 60% a cita nor- 
ma- y balornan. Por ultimo, 
siguridad nacional tabata e 
di cuatro asunto mas impor- 
tante nacionalmente, nom- 
bra pa 56% como un asunto 
clave, segun Ipsos. 


Mark Rutte prome den careda pa liderazgo 
di NATO 


(NLTimes)—Mark Rutte 
actualmente ta avansa den 
e careda pa sucede Jens 
Stoltenburg como lider 
di NATO otro aña, segun 
fuentenan a conta Bloom- 
berg. 


E prome minister demision- 
ario a surpasa e otro dos can- 
didatonan—prome minister 
di Estonia Kaja Kallas y min- 
ister di asunto den exterior 


di Latvia Krisjanis Karins. 
Y mientras cu e otro candi- 
datonan ainda por surpasa, 
Rutte ya tin e apoyo di hopi 
aliado, segun e fuentenan. 


Despues di e caida di su 
di cuatro gabinete, Rutte a 
anuncia cu e no lo participa 
den e eleccion parlamentario 
y lo retira como lider di VVD. 
El lo retira for di politica Hu- 
landes pa un tempo despues 


di 13 aña como prome min- 
ister—e prome minister cu 
a sirbi mas largo den historia 
Hulandes. 


Stoltenberg, ken a lidera 
NATO desde 2014, lo retira 
na october 2024. Esey por ta 
un deadline preta pa Rutte si 
e kier caba su posicion como 
prome minister Hulandes 
demisionario prome cu e 
cuminsa su trabao nobo. 

Colombia: Den menos di 24 ora, 5 masacre a tuma luga 


(Yahoo Noticias) – Na aña 
2022 tabatin mas di 13.000 
homicidio na Colombia, 
loke ta nifica cu mas di 35 
persona a muri pa dia di 
manera violento. Un cifra 
hopi halto, cu ta e segundo 
cifra mas halto den ultimo 
nuebe aña. 


Entre 1998 y 2012 a registra 
331.470 homicidio, loke ta 
duna 23.676 victima mortal 
pa aña. Ta parce cu e pais a 
laga atras e añanan mas duro, 
pero cifranan no ta gaña: vio- 
lencia ta keda presente den 
nivelnan insoportabel pa cu- 
alkier sociedad. 
Den solo 24 ora esey a keda 
demostra, aunke pa desgra- 
cia e sucesonan aki ta keda 
forma parti di e dia pa dia, ta 
existi e miedo den poblacion 
cu cualkier dia por ta e ul- 


timo di nan bida. Den esaki, 
cinco masacre a laga atras un 
saldo di por lo menos 18 per- 
sona asesina, segun Instituto 
di Studio pa Desaroyo y Paz 


(Indepaz) a confirma. 
Tur e sucesonan aki taba- 
tin un componente den co- 
mun: presencia di gruponan 
criminal como autornan di e 


hecho. E ultimo di nan tabata 
esun di Villanueva (departa- 
mento di Casanare), na unda 
varios persona desconoci a 
asesina tres Venezolano. Po- 


lis ta kere cu e hechonan tin 
relacion cu microtrafico, esa- 
ki ta trafico ilicito di cantidad 
chikito di droga. 


Di acuerdo cu Indepaz, cu 
e masacrenan aki ta yega na 
86 e cantidad di masacre cu 
a tuma luga na Colombia na 
2023. Cantidadnan similar 
na esun di añanan anterior. 
Na 2022, a registra 94, cu 300 
victima mortal y na 2021, 96 
cu 338 victima mortal. Ni 
sikiera na 2020, cu pandemia 
di Covid-19 y aislamento, a 
hala rosea di violencia cu 91 
masacre. 


E cifranan stabiel aki ta mus- 
tra cu Colombia ta sigui keda 
den man di violencia maske 
tin esfuerso di Gobierno pa 
logra acuerdo cu diferente 
guerrilla. 


Dictadura di Nicaragua a prohibi di pinta un muraya dedica na Miss Universo 


(EFE) – Autoridadnan di 
Nicaragua diamars ultimo 
a prohibi na dos artista 
plastico pinta un mural 
artistico pa honra e re- 
cien corona Miss Univer- 
so 2023, e Nicaraguense 
Sheynnis Palacios. 


E artistanan Nicaraguense, 
Kevin Laguna Guevara y Os- 
car Danilo Parrilla Blandón, 
ken ta conoci pa nan nomber 
artistico como Vink Art y 
Torch Mistico, a informa a 
traves di e red social Tik Tok 
cu autoridadnan di nan pais a 
prohibi nan pa continua pinta 
un mural den homenahe na 
e recien eligi como e muhe 
mas bunita di mundo. 
“E mural ta keda cancela. 


Hendenan a tum’e como un 
mensahe politico,” e artista 
Torch Mistico a bisa mientras 
cu Vink Art a splica cu “nos 
no por continua cu e mural.” 


Torch Mistico tambe a pu- 
blica riba su cuenta di Insta- 
gram un potret di e mural, 
den cual por a mira e cara di e 
Miss Universo nobo y a bisa 
cu nan no por termina cune. 
“Te eynan e mural a keda. 
Nos tabatin e intencion di 
termin’e, nos a cumpli cu nos 
palabra pero autoridadnan no 
a permiti pa nos continua.” 


E mural artistico, cu tabata 
conta cu e permiso di e doño 
di un propiedad priva na ciu- 
dad di Esteli, 149 kilometer 


na nort di Managua, a ser kita 
cu pintura blanco, di acuerdo 
cu informacion. 


Gobierno di Managua, cu 
diadomingo a celebra e tri- 
unfo di e Nicaraguense como 
Miss Universo 2023, tambe 
a destaca cu “Nicaragua ta 
di fiesta cu su reina”, pero 
no a referi riba e denuncia 
di prohibi pa pinta un mural 
den homenahe di e reina di 
beyesa. 


E hoben di 23 aña, cu ta di 
municipio Diriamba, pro- 
vincia di Carazo y licenciado 
den Comunicacion Social di 
e Universidad Centroameri- 
cana (UCA), universidad Je- 
suita recientemente cera pa e 


dictadura di Ortega na unda 
Palacios a hunga volleyball, 
ta e prome Nicaraguense y 
Centro Americano cu ta gana 


cu ta gana Miss Universo, 
den edicion di 2023 cu a 
tuma luga diasabra ultimo na 
El Salvador. 


Mas di 80.000 Ecuatoriano a crusa Selva di Darien for di 2022 


(Infobae) – Un ultimo 
rapport di Human Rights 
Watch (HRW) ta mustra e 
riesgonan di e transito na 
Tapon di Darien, e selva 
entre Colombia y Panama 
cu a bira un paso obligato- 
rio pa migrantenan di Sur 
America cu ta busca yega 
Merca. 


For di 2022, mas di 80.000 
Ecuatoriano a crusa e selva 
y nan ta entre e 3 principal 
nacionalidad cu ta recore e 
trayecto hunto cu Venezo- 
lano y Haitiano. 


Segun e NGO a informa, 
e restriccionnan imponi pa 
Mexico y otro paisnan di Sur 


America promovi pa Merca, 
“a contribui pa un aumento 
den e cantidad di hende cu ta 
crusa Tapon di Darien, locual 
ta expone nan na abuso, in- 
cluyendo violencia sexual y ta 
fortalece e crimen organisa.” 


Miles di Venezolano, Haitia- 
no y Ecuatoriano, pero tambe 
hende di otro region manera 
Asia y Africa, ta pone nan bida 
den riesgo ora nan ta dicidi di 
cuminsa e trayecto iregular 
pa huy di e crisis cu paisnan 
Latino Americano ta enfrenta 
cu ta inclui violencia, perse- 
cucion y pobresa. 


Di acuerdo cu HRW, mas di 
440.000 Venezolano a crusa 


Tapon di Darien for di janu- 
ari di 2022. Venezolanonan ta 
esnan cu mas ta crusa com- 
para cu otro nacionalidadnan. 
Den nan caso, segun HRW, 
“nan ta huy di un emergen- 
cia humanitario grave, cu a 
limita e acceso pa cuminda 
y medicina, di abuso y per- 
secucion di parti di forsanan 
di seguridad, grupo arma y 
gang.” Ademas di esey, un 
number grandi Ecuatoriano 
y Haitiano cu tambe a crusa 
e selva aki. “Hopi di e 80.000 
Ecuatoriano cu a crusa for 
di januari di 2022 ta scapa di 
aumento di violencia na nan 
pais, marca pa cifranan di ho- 
micidio y extorsion sin prec- 
edente,” e rapport ta splica. 

Prins Harry ta apela gobierno di Reino Uni pa evidencia den demanda 
contra Daily Mail 


(AP) - Prins Harry su ba- 
tayanan cu e noticieronan 
Britanico ta tumando un 
otro caminda for di corte 
di London na e gobierno 
mientras e ta busca evi- 
dencia pa un pregunta di 
decadanan atras cu ta 
central pa su demanda di 
hacking contra Daily Mail 
segun su abogado a conta 


diamars. 


E Duke di Sussex y celeb- 
ridadnan manera Elton John 
y actor Elizabeth Hurley 
ken ta demandando Associ- 
ated Newspapers Ltd. kier 
usa documentonan cu a ser 
revela confidencialmente na 
un gobierno tocante scandal 
cu ta trata reporteronan cu 


tabata vigila voicemail di ce- 
lebridadnan, politiconan y te 
hasta victimanan di asesinato. 


Un abogado pa Harry y otro 
celebridadnan a bisa cu e lo 
pidi ministernan di gobierno 
retira of haci un amienda na 
un ordo anterior cu ta re- 
stringi e publicacion di e re- 
cordnan di pago na detective- 
nan priva cu aparentemente 
a mishi cu celularnan y a usa 
dispositivonan ilegal pa por 
vigila su clientenan. E corant- 
nan ta nenga e acusacionnan 
aki. 


Anteriormente e luna aki, 
Husticiero Matthew Nicklin 
a rechasa Mail su intento di 
descarta e caso sin un huicio, 
pero tambe a declara cu nan 
no por usa evidencia cu a leak 


for di e peticion. E Hues a 
bisa cu e pagonan mester ser 
otorga bao confidencialidad y 
pa e motibo aki no por ser usa 
sin un cambio den e ordo cu 
ta restringi su revelacion. 


E demanda aki ta uno di vari- 
os cu Prins Harry a trece di- 
lanti den su mision personal 
contra e noticieronan aki cu 
ta enfoca mas riba farandula. 
E ta tira culpa na media pa 
e fayecimento di su mama, 
Prinses Diana, ken a fayece 
den un accident na Paris den 
aña 1997 ora cu e tabata ser 
persigui pa paparazzi. Tambe 
e ta bisa cu e prensa agresivo 
a causa cu su persona y su 
pareha Meghan a bandona 
nan responsabilidadnan real 
y a muda bay Merca. 


Organisadornan na Malaysia por stop concierto 
di Coldplay si e banda no comporta 


(AP) - Organisadornan di 
Coldplay su concierto riba 
diaranson na Malaysia por 
stop di e banda no compor- 
ta su mes, segun un minister 
a bisa mientras e gobierno 
a rechasa conservativonan 
Musulman su yamadonan 
pa cancela e show. 


Lidera pa e pais su bloke di 
oposicion, conservativonan 
Musulman a protesta contra 
e concierto a causa di Coldplay 
su sosten na e comunidad LG- 
BTQ+. Recientemente, nan 
a pusha tambe pa e concierto 
ser para den solidaridad cu e 
Palestinonan asesina den e 
guera entre Israel y Hamas. 


Minister di Comunicacion 
y asuntonan Digital Minis- 
ter Fahmi Fadzil a bisa cu e 
no ta premira ningun prob- 
lema cu Coldplay su prome 
concierto na Malaysia mas 
durante e anochi. Siguridad 
a ser aumenta pa e show cu 
ta premira di atrae 75,000 


persona na e stadion pafo di 
Kuala Lumpur. “Si, e ta un 
di e cosnan cu nos a trata cu 
e organisador,” Fahmi a bisa 
cu ora a puntra si lo haci uso 
di un ‘kill switch’ pa corta e 
suministro di poder. 


“ E Prome Minister a bisa 
tambe cu e banda ta expresa 
sosten pa Palestina. Nos ta kere 
cu e lo ta un gran concierto 
awe,” el a agrega. 


Malaysia a introduci e medida 
di ‘kill switch’ recientemente 
despues di un controversia 
causa pa e banda Britanico 
The 1975 na Kuala Lumpur 
den juli. E banda su cantante 


a viola e leynan anti-gay y a 
sunchi un compañero di e 
banda masculino durante nan 
concierto, cual a genera critica 
fuerte entre e Musulmannan y 
cu e gobierno a corta e festival 
musical di 3 dia. 


Prome Minister Anwar Ibra- 
him a hustifica permiti e con- 
cierto di Coldplay, bisando 
parlamento cu “Coldplay ta 
entre e bandanan cu ta sos- 
tene Palestina.” El a nota cu 
e administracion anterior a 
aproba e concierto. Anwar a 
bisa cu gruponan Pro-Palestina 
tambe a acerca su oficina ex- 
presando sosten pa e concierto 
di Coldplay. 

Guizza Maria Steenvoorde 
“Seasons of Life” 
Mas cu un presentacion di baile, un dedicacion na bida 


Emocionante como ho- 
ben pa mira tanto expre- 
sionnan di sentimento, 
diversificacion di pasonan 
y dedicacion di mi famia 
grandi di Club di Movi- 
mento, na momento cu 
nos tur a bini hunto pa 
trece dilanti loke nos a sia 
durante di aa den forma di 
un storia di bida. 


Cu masha hopi pasenshi, e 
directornan di baile a trece 
temanan cu ta toca nos bida. 
E bida di mucha, nos ricibi- 
mento, e quinceañera, prom, 
casamento, pero tambe situa- 
cionnan doloroso cu ta con- 
cerni perdida. Perdida di 
sernan keri, pero tambe na 


momento cu un ser keri no 
ta reconoce nos mas dor di 
Alzheimer. 
E topico Alzheimer ta algo 
doloroso y ta toca hopi di 
nos, pa ilustra esaki den baile 
tabata precioso y emocio- 
nante. Al igual e perdida di 
un familiar dor di accidente, 
penoso y emotivo pero hopi 
pisa den grupo, dor cu no ta 
facil pa mira un compañero 
di baile sufri y yora su per- 
dida cu alabes ta bira esun di 
bo. E baile “Lift me Up” di 
Riana, sigur ta bay den buki 
di historia pa ta un tema duro 
pa baila dor di e emocionnan, 
pero bunita pa ta hunto cu bo 
compañero di baile y mustra 
union y hermandad. Algo 


cu nos como hoben mester 
Semper hiba como prioridad. 
Mas di 135 mucha y hoben 
deriva for di 25 grupo di baile 
a duna tur loke nan tabata por 
den esfuerso pa trece teman- 
an dilanti den transformacion 
di baile. For di Baby class, 
tap class, ballet , streetdance 
kids and teens, Latin dance y 
e specialidad di Acro a keda 
desplega como un explosion 
di baile, di sentimento, di 
emocion. 
Club di Movimento no sola- 
mente a demostra calidad 
pero tambe den su mayoria 
un nivel halto di storianan 
humano converti den un co- 
reografia sin igual. 


Bo ta stima bo yiu 
BISA NO 
Na abuso di 


HASI USO DI CARSEAT 
Mucha... 

Chauffeur di minivan a dal ciclista benta 
abao na Madiki 


Dialuna mainta a drenta 
informe di un accidente 
cu hende herida dilanti 
Centro di Bario Playa Pa- 
bao, mesora a dirigi tanto 


polis como ambulance na 
e sitio. 
Na yegada di e patruya ya 
caba ambulance tabata na e 
sitio. Locual a sosode ta cu 


aki un Minivan bayendo nort 
no a mira e ciclista y a dal e 
bent’e abao. Ambulance a 
atende e victima y a trans- 
porte pa hospital. 


45 Aña di e Masacre na Guyana parti 2: 
Di Bondad pa Maldad: Jim Jones como un Lider Ehemplar 
Skirbi pa drs. Melva Croes-Yánez (neuropsicologo) 


Entre tur e miles di lit- 
eratura, documentacion, 
filmacion 
y 
investiga- 
cionnan (cientifico) haci 
mundialmente tocante di 
e masacre na Jonestown, 
e periodista Tim Reit- 
erman, cu a sobrevivi e 
atake contra e delegacion 
Mericano e atardi ey di 18 
di november 1978 tambe 
a documenta experiencia 
propio den su buki intere- 
sante “Raven: The Untold 
Story of the Rev. Jim Jones 
and His People,” mester 
bisa acerca cu Reiterman 
tabata conoce Jim Jones 
caba hopi prome cu e a 
bay Guyana. 


Den tur documentacion Jim 
Jones su identidad como lid- 
er Carismatico y Bon Hende 
ta sobresali; unda Jones bay 
e tabata atrae hende cu su 
forma di comunica. Como 
mucha caba Jim Jones tabata 
gusta bay misa. Su weganan 
tabata consisti di hunga pas- 
tor y predica cu su amigonan. 
Tambe e tabata gusta hunga 
haci respons y organisa en- 
tiero pa animalnan morto. E 


comportacionnan straño aki 
e tempo ey NO tabata algo 
pa preocupa ariba y hasta a 
ser stimula pa su fannan. Na 
edad di 24 aña Rev. James 
Jones a funda su prome misa 
Pentecostal “Peoples Tem- 
ple” na Indianapolis na 1955. 
Jones a gana reputacion di su 
siguidonan di ta un clero ca- 
rismatico cu tin podernan so- 
brenatural, manera capacidad 
di predeci futuro y cura en- 
fermonan milagrosamente. 


E tempo ey na Merca tabata 
existi discriminacion racial y 
desigualdad social/marginali- 
sacion. (Jim Jones tambe ta- 
bata bin di un famia pober). 
Jim Jones tabata postula su 
mes como un firme defensor 
di integracion y igualdad ra- 
cial y tabata predica conscien- 
cia social y socialismo; un 
politica poco comun pa un 
hende blanco na Indianapolis 
den decada di 1950. Sorpren- 
dentemente, mas di e mita di 
miembronan di e ‘Templo di 
Pueblo’ di Jim 


Jones tabata pertenece na e 
rasa Afromericano. Su iglesia 


a crece exponentialmente y 
semper tabata yen cu sigui- 
donan incluso esnan mar- 
ginalisa, hende decente, bon 
educa, trahado, cu consenshi 
social, cu kier a yuda otronan, 
Den su crecemento, e iglesia 
pronto a cuminsa fungi tam- 
be como refugio pa hende 
sin cas y menos recurso, cu 
cushina pa reparti cuminda, 
un banco di alimento, y un 
sorto di ‘Job Center’.Como 
reconocimento pa su bon 
trabou, gobierno di e ciudad 
a honra Jim Jones na1960, 
miembro di e Comision di 
Derechonan Humano di In- 
dianapolis. Loke tabata atrae 
su siguidonan na ‘Templo 
di Pueblo’ tabata principal- 
mente Jim Jones su habilidad 
y su capacidad pa combina 
Cristianismo 
Evangelico, 
“Spiritualidad di New Age”, 
su yamada pa un cambio so- 
cial radical, husticia social y 
coresponde na e deseonan 
di su siguidonan pa un bida 
miho den un ambiente co- 
munitario/socialista. Tur cu 
ta corespondiente na nece- 
sidadnan basico di e ser Hu- 
mano (segun psicologo Mer- 


icano Abraham Maslow su 
herarkia di necesidadnan pa 
hende por sobrevivi). 


Na 1965, cu su 30 aña y 
e iglesia tabata sigui crece 
ordena cu su ‘Templo di 
Pueblo’ a muda pa Califor- 
nia. Esaki tabata e momento 
cu Jones a cuminsa cambia 
di pensamento y a cuminsa 
aleha di enseñansanan Cris- 
tian tradicional, y a cuminsa 
describi su mes den termino 
nan mesianicos y afirma cu e 
ta reencarnacion di figuran- 
an manera Cristo, Buddha, 
Lenin y Gandhi. Tambe e a 
afirma cu su obhetivo desde 


principio tabata Comunismo 
y cu e lo sigui sostene e dicho 
cu ta “opio di e masa”, y cu 
su religion tabata e forma mas 
simpel pa Marxismo bira mas 
aceptabel. E filosofia Marxis- 
ta/Socialista tabata educacion 
di cada dia pa e siguidonan di 
Reverendo Jim Jones. Hasta 
tabata tin un plan serio riba 
mesa pa move su ‘Templo di 
Pueblo’ pa Rusia. 


E construccion di e proyec- 
to “Paraiso Socialista y In- 
terracial” a cuminsa desde 
1973. E traslado di su iglesia 
di California pa Guyana na 
1977 tabata uno cu tur esnan 
concerni a uni forsa y entrega 
tur nan pertenencia y placa 
na Reverendo Jim Jones pa 
por realisa nan futuro Bri- 
yante aya na Jonestown ….e 
futuro tan anhela y conforme 
promesa di nan Líder Maxi- 
mo: Reverendo Divino Jim 
Jones líder Carismatico di 
“Peoples Temple”. 


Parti 3 lo describi e cambi- 
onan di e “bon lider cu a ter- 
mina di ta un hende corupto 
y criminal.” 


Ruman a menasa cu morto 
cu cuchiu den man, pa toca 
muziek den baño 


Dialuna anochi a drenta 
informe di un problema 
di famia na Caya Manga- 
sina. Mesora a dirigi un 
patruya na e sitio. 


Na yegada di e patruya a papia 
cu un mama cu a desmenti cu 
tabata tin problema na e cas 
entre su yiunan. Despues di 
un rato un yiu a sali y a splica 
polis cu su ruman homber 


lo a menas’e cu morto cu un 
cuchiu den man pasobra e 
tabata tocando muziek duro 
den baño. E ruman homber 
lo no tabata presente of e a 
keda scondi den e cas. Polis 
a scual e mama pa gaña nan 
y pa purba tapa e caso aki. 
Polis a tuma datos di e suse- 
dido aki y a continua cu nan 
patruyahe. 


riba caya a15 


Diahuebs 23 November 2023 
Accidente pa falta di preferencia na e 
crusada di Fordstraat cu Arendstraat 


Dialuna anochi a drenta 
informe di un accidente 
na e crusada di Fordstraat 
cu Arendstraat. Mesora a 
dirigi un patruya na e si- 
tio. 


Na yegada di e patruya a bin 
compronde cu chauffeur di 
un auto blanco no a duna 
preferencia na e vehiculo di 
transporte di polis y nan a ac- 
cidenta. Ambulance a bin na 
sitio y a controla e person- 
anan envolvi. 


Algo prome cu 8or di mainta un auto lo 
mester a touch un alumno y a sigui bay 


Diamars 
mainta 
algo 
prome cu 8’or a drenta 
informe di cu un auto lo 
mester a touch un alumno 
na De La Salle College, 
mesora a dirigi un patruya 
na e sitio. 


Na yegada di e patruya a bin 
compronde cu un auto pas- 
ando duro pero debi na e 
trafico congestonia el a hay’e 
pega cu nan a logra tuma su 
number y a pasa esaki. E mu- 
cha no a resulta herida pero si 


spanta. Ta bon pa automobil- 
istanan tene na cuenta cu du- 
rante orarionan di school nan 
mester ta mas consciente riba 
caminda. Polis a keda di bay 
papia cu e chauffeur. 


Bisiña a yama polis pa bisiña cu lo a 
“pepper spray” e 


Dialuna anochi a drenta 
informe di un problema 
di bisiña na Caya Saint 
John. Mesora a dirigi un 
patruya na e sitio. 


Na yegada di e patruya a bin 
compronde cu un bisiña lo a 
“pepper spray” e otro bisiña. 
Polis a nota cu e bisiña cu 
tabata haci keho lo no tabata 
hole, ni mustra manera nan a 


“pepper spray” e. Toch a in- 
tenta di papia cu e bisiña pero 
esaki no a sali pafo y esun cu 
a yama polis mes a bay bek 
den cas. Polis a tuma datos y 
a continua cu nan patruyahe. 


Hoben di 17 aña ta rush sali 
tof dilanti polis 


Dialuna atardi durante 
un patruya di vigilancia 
banda di E.P.B. Hato polis 
a nota un Nissan Fuga ta 
sali den un forma irespon- 
sabel dunando show. 


Pero e show mes a bira mas 
interesante ora cu polis a sali 
su tras y a par’e poco mas 
panort y a dun’e un boet y 
como e tabata tin 17 aña so y 
a kita e yabi auto lagando e na 
pia. 


Homber tabata maltrata muher 
na Caya Jose Geerman 


Dialuna anochi a drenta 
informe di cu lo tin un 
homber ta maltratando un 
muher na Caya Jose Geer- 
man. Mesora a dirigi un 


patruya na e sitio. 


Na yegada di e patruya ya 
nan lo a bandona sitio. Polis a 
core rond wak si nan ta haya e 


personanan pero no a topa cu 
nan. Polis a continua cu nan 
patruyahe. 

3 ambulance a bay pa un accidente di 
cadena cu 3 auto envolvi y 3 hende herida 


Diamars mainta a drenta 
informe di un accidente 
cu hende herida na altura 
di Ritz na Savaneta, me- 
sora a dirigi tanto polis 
como ambulance na e si- 
tio. 


Na yegada di e patruya a bin 
compronde cu ya ambulan- 
cenan ta na e sitio atendiendo 
3 persona herida den e acci- 
dente di cadena entre 3 auto. 


Accidente na crusada: niun di 2 chauffeur 
tin rijbewijs 


Diamars mainta a drenta 
informe di un accidente 
na e crusada Kamerlingh 
Onnesstraat cu De La 
Sallestraat, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un accidente pa falta di pref- 
erencia unda cu e chauffeur 
di e Kia biniendo den Ka- 
merlingh Onnesstraat a bay 
subi De La Sallestraat pa bay 


pariba pero a sali dilanti e 
Hyundai Accent biniendo for 
di pariba y nan a dal den otro 
ambos chauffeur no tin rijbe- 
wijs. Afortunadamente nin- 
gun hende a resulta herida. 


Chauffeur di Kia Sedona a bay dal tras di pick-up 
lagando e chauffeur cu dolor di lomba 


Diamars mainta a drenta 
informe di un accidente 
cu hende herida na Ka- 
may, mesora a dirigi tanto 
polis como ambulance na 
e sitio. 


Na yegada di e patruya a bin 
compronde cu aki ta trata 
di un accidente unda cu e 
chauffeur di Kia Sedona no a 
regula su velocidad ni a man- 
tene distancia a bay dal tras di 
pick-up lagando e chauffeur 
cu dolor di lomba. Na yegada 
di e ambulance nan a atende e 
victima na e sitio mes. 


Polis a bolbe detene chauffeur burachi 
cu a causa accidente atrobe 


Diamars mainta a drenta 
informe di un accidente 
dilanti Wei Ming Super- 
market na Sabana Liber, 
mesora a dirigi un pa- 
truya na e sitio. 


Na yegada di e patruya a 
bin nota cu aki ta trata di un 
conocido Hulandes Europeo 
kende atrobe ta bao influen- 
cia di alcohol y a bolbe de- 
tene. E no por a mustra nin- 
gun rijbewijs ya cu aparente- 
mente nan a kit’e for di dje ya 
cu el a causa varios accidente 
bao influencia. Un otro pa- 
truya a bin busc’e y nan a 
transporte pa warda di polis. 

CEO di Binance ta declara su mes culpabel di no a stop labamento di 
placa y ta ricibi boet di 4 biyon dollar 


(AP) - Merca su gobierno 
a dal un golpi masivo na 
Binance, e intercambio di 
criptomoneda mas grandi 
den mundo, cual a keda 
di acuerdo pa paga 4 bi- 
yon dollar diamars mien- 
tras su fundado y CEO 
Changpeng Zhao a de- 
clara su mes culpabel na 
un crimen relaciona cu 
su fracaso den preveni la- 
bamento di placa riba su 
plataforma. 


Zhao a retira como hefe 
ehecutivo di e compania y 
Binance a admiti na viola- 
cionnan di Bank Secrecy 
Act y violacionnan aparente 
di e programa di sancion, 
incluyendo su fracaso den 
implementa programanan di 
reporta transaccionnan sos- 
pechoso. “Usando tecnologia 
nobo pa kibra ley no ta haci 
bo persona cu ta stroba, e ta 
hacibo un criminal,” abogado 
di Merca Merrick Garland, 
ken a yama e areglo un di e 
penalidadnan mas grandi den 


corporacion den e nacion su 
historia. Como parti di e acu- 
erdo, U.S Treasury a bisa cu 
Binance lo ta suheta na 5 aña 
di monitor y “actividadnan 
di cumplimento significante, 
incluyendo sigura Binance su 
salida completo for di Mer- 
ca.” Binance ta un compania 
cu responsabilidad limita na 
Islanan Caiman. 


Zhao posiblemente tabata 
miho conoci como e hefe ri- 


val di Sam Bankman-Fried, e 
homber di 31 aña cu a funda 
FTX, cual tabata e di dos in- 
tercambio di criptomoneda 
prome cu esaki a colapsa no- 
vember ultimo. Bankman- 
Fried a ser condena luna an- 
terior di fraude pa horta por 
lo menos 10 biyon dollar for 
di e clientenan y inversioni- 
stanan. 


Zhao, mientrastanto, a de- 
clara su mes culpabel den 


corte na Seattle riba diamars 
cu un acusacion di a fracasa 
den mantene un programa 
efectivo contra labamento di 
placa. Magestrado Brian A. 
Tsuchida a cuestiona Zhao 
pa sigura cu e ta compronde 
e trato cu e lo drenta, bisando 
“bo tabata sa cu bo no tabatin 
controlnan implementa,” na 
cual Zhao a contesta positiva- 
mente. 


Binance a skirbi den un de- 
claracion cu nan a tuma “de- 
cisionnan sin guia” mientras 


cu rapidamente nan a crece 
na bira e intercambio di crip- 
tomoneda mas grandi den 
mundo y a bisa cu e acuerdo 
aki ta admiti “su responsabi- 
lidad historico y violacionnan 
di cumplimento criminal.” 
Secretario di U.S Treasury 
Janet Yellen a bisa cu Binance 
a procesa e transicionnan di 
actornan ilicito, “sosteniendo 
actividadnan for di abuso sex- 
ual di mucha, narcoticonan 
ilegal, terorismo y mas den 
alrededor di 100,000 transac- 
cion.” 


OpenAI ta trece Sam Altman back como CEO despues cu su retiro a causa caos 


(AP) - E lider anterior- 
mente retira for di Ope- 
nAI lo bolbe back e com- 
pania cu a kita su persona 
di trabao algun dia atras, 
concluyendo un lucha di 
poder caotico cu a im- 
pacta henter e industria 
di tecnologia y a enfatisa 
conflicto rond di con pa 
construi inteligencia arti- 
ficial di manera safe. 


E compania basa na San 


Francisco a bisa fin di dia- 
mars cu “el a yega un acu- 
erdo den principio” pa co- 
fundador Sam Altman bolbe 
back como CEO bao un otro 
directiva. E acuerdo a bini 
despues di negociacionnan 
intenso cu a cuminsa diasa- 
bra entre Altman su banda y 
e miembronan di e directiva 
cu a saca s persona. E dialogo 
ta inclui desacuerdo tocante 
Atlman su rol den futuro y 
ken lo permanece den e di- 


rectiva, segun un persona fa- 
miliar cu e dialogo cu a papia 
bao condicion di anonimi- 
dad. 


Un investigacion independi- 
ente anuncia anteriormente 
e siman aki tocante Altman 
y e eventonan cu a causa su 
retiro lo sigui. E persona aki 
a describi e miembronan di 
e directiva su caida den con- 
fiansa riba e lider di OpenAI 
sin señala na cualkier eror 


serio. E compania anterior- 
mente a haci acusacionnan 
no specifica cu Altman no 
tabata honesto cu e directiva. 
E falta di transparencia rond 
di Altman su retiro a causa 
un fin di siman di conflicto 
interno na e compania y pre- 
sion cu a keda aumenta for di 
fuera cu e inversionistanan di 
e comania, particularmente 
Microsofrt, cual dialuna a 
contrata Altman y un aliado 
clave, OpenAI su co-funda- 
dor y president Greg Brock- 
man, ademas di a habri su 
portanan na cualkier otro di 
e 700 empleadonan cu kier a 
uni na nan. 


E problema aki ta ilustra e 
diferencianan entre Altman, 
ken a bira e cara di comercial- 


isacion di AI desde ChatGPT 
su yegada un aña atras, y e 
miembronan di e directiva 
cu a expresa reservacionnan 
profundo tocante e riesgonan 
cu inteligencia artificial ta 
posee mientras e ta keda bira 
mas avansa cada biaha. 


Un di 4 miembro di e di- 
rectiva cu a participa den e 
retiro di Altman, OpenAI su 
co-fundador y cientifico hefe 
Ilya Sutskever, tabata involu- 
cra den e negociacionnan du- 
rante e fin di siman. Sinem- 
bargo esaki a cambia ora cu el 
a expresa publicamente cu e 
ta lamenta e decision dialuna 
mainta y a uni e yamado pa e 
retiro di e directiva. 

Campeonato Nacional di 
hisamento di peso 


Aruba Amateur Weight- 
lifting Association lo bay 
tin nan Campeonato Na- 
cional di hisamento di 
peso. Esaki ta wordo teni 
riba diadomingo awor 26 
november 2023. Esaki ta 
wordo teni den Compleho 
Deportivo Frans Figaroa 
na Noord. 


Curacao Weightlifting Feder- 
ation tambe ta presente den e 
evento aki cu 5 atleta. E club 
nan cu ta participa ta Para- 
dise Strength Aruba, E2REP 
Fitness, TNT Gym, BFN 
Crossfit. Pisamento di atleta- 
nan ta 8:30am y competencia 
ta start sali pa 10:30am. 


Ta bay wordo hisa den cate- 
goria di Youth, Junior, Senior 
y Master. Nos por spera sigur 


un bunita competencia yen 
di ambiente deportivo unda 
sigur varios di e atletanan lo 
bataya duro contra di otro. 


Aruba Amateur Weightlift- 
ing Association kier a invita 
tur fanatico di e deporte di 
Weightlifting pa bin apoya 


nos atletanan den e Campe- 
onato Nacional di hisamento 
di peso cu ta tuma lugar den 
Compleho Deportivo Frans 
Figaroa na Noord. 
Entrada ta gratis pa grandi y 
chikito. 


Oranje ta termina nan campaña di 
cualificacion pa Euro 2024 cu un victoria 
contra Gibraltar 


(NLTimes)—Ekipo 
Hu- 
landes Oranje a caba nan 
campaña di cualificacion 
na Euro 2024 diamars cu 
un victoria facil 0-6 contra 
Gibraltar. Calvin Stengs a 
hinca tres gol pa e banda 
nacional, cu Cody Gak- 
po, Mats Wieffer y Teun 
Koopmeiners tumando e 
otro golnan restante. 


Ronald Koeman a haci seis 
cambio na e ekipo durante 
wega cu a sigura cualificacion 
contra e Republica di Irlanda 
diasabra. Jordan Teze, Mats 
Wieffer, Teun Koopmeiners, 
Joey Veerman, Calvin Stengs 
y Donyell Malen a reempla- 
sa Denzel Dumfries, Daley 
Blind, Jerdy Schouten, Xavi 
Simons, Tijjani Reijnders 
y Cody Gakpo. Gibraltar a 
perde 14-0 contra Francia di- 
asabra den un wega historico. 
E prome wega entre e dos 


bandanan aki na na maart a 
caba cu 3-0 pa Hulanda. 


E prome gol a drenta despues 
di nuebe minuut. E paso di 
Joey Veerman a ser blokia 
prome cu el a recupera e bala 
y a pas’e pa Calvin Stengs, 
ken a trec’e cas pa hinca su 
prome gol pa e banda nacio- 
nal. Matts Wieffer casi a logra 
subi e conteo pa 2-0 20 min- 
uut despues ora un paso for 
di Donyell Malen a encon- 
tra e centro completamente 
no marca, pero su cabesaso 
a scapa e gol. Sinembargo, e 
Feyenoorder no a haci nin- 
gun eror dos minuut despues 
ora e tambe a hinca su prome 
gol pa Oranje. 


E banda di Koeman a hinca su 
di tres gol den e di 38 minuut. 
Quilindschy Hartman a sigui 
e patronchi di hungadonan di 
Feyenoor, ken semper tabata 


envolvi den hincamento di 
gol, mientras el a duna Teun 
Koopmeiners chens di cerca 
pa hinca gol cu un paso abao. 


Stengs a hinca su segunda 
gol, y e di cuatro gol pa Hu- 
landa despues di e 49 min- 
uut. Un simpel paso un-dos 
cu Malen a pone e puntero 
di Feyenoord den caha di gol 
prome cu el a hinca. Cos a 
mehora pa e hoben di 24 aña 
despues di un ora ta hungan- 
do ora el a logra su di tres gol 
di wega. Defensa di Gibraltar 
Joseph Chipolina a herida su 
mes, cual a habri espacio pa 
Steng hinca bala aden. 


E di seis y ultimo gol a ser 
hinca den e di 81 minuut. 
Cody Gakpo a pasa bala na 
su banda robes pa Thijs Dal- 
linga, ken a ser hinca den 
wega pa su prome aparencia 
pa e banda nacional. Dallinga 
a purba hinca bala cu un ca- 
besaso pero a scap’e, cual a 
resulta den un gol hinca pa 
Gakpo como su tiro a bay 
stret den skina. 


Oranje a caba segunda den 
grupo B di e cualificacionnan 
di Euro 2024. Nan a caba cu 
cinco punto mas hopi cu Gre- 
cia y cuatro tras di grupo ga- 
nado Francia. Gibraltar a sali 
ultimo cu ningun gol hinca, 
y 41 gol duna. E campe- 
onatonan Europeo lo tuma 
luga na Alemania e proximo 
zomer. E torneo lo cuminsa 
dia 14 di juni y caba precisa- 
mente un luna despues. 


Potret di Olaf Kraak pa ANP. 


Wega contra Inter Miami no 
ta inclui den pakete di ticket 
di New York Red Bulls 


(AP) — E promocion di 
ticket pa vakantie di New 
York Red Bulls envolvien- 
do e wega di apertura pa 
e proximo temporada tin 
un excepcion skirbi chiki- 
to: Un wega contra ekipo 
Inter Miami—den cual 
Messi ta un hungado—no 
ta inclui. 


E Red Bulls a distribui un 
e-mail na su consumidonan 
diamars ofreciendo un “Hol- 
iday Pack” cu ta inclui dos 
wega—e wega di apertura y 
esun contra rival New York 
City FC. Prijs pa pakete di 
ticket ta varia entre 98 dol- 
lar pa asientonan den skina, 
125 dollar pa asientonan den 
sidelines parti ariba, 174 pa 
asientonan den centro parti 
ariba y 495 dollar pa asien- 
tonan di club. 


Pero riba e ticket tin un strea 
banda di e wega di apertura, y 
abao riba e e-mail ta bisa den 
letternan chikito: “Si RBNY 
hunga contra Inter Miami 
CF den e wega di apertura, 
cada ticket pa wega di aper- 
tura lo ser reemplasa cu un 
ticket pa e segunda wega di 
cas di RBNY. 


Aña pasa MLS a anuncia su 
schedule dia 20 di december. 
Red Bulls a nenga di duna 
comentario riba e promo- 
cion, segun vocero Zachary 
Lahey a bisa diaranson. Mes- 
si. Capitan di ekipo campeon 
di Copa Mundial Argentina, 
a uni cu Miami na juli. E 
delantero a hinca gol den su 
debut den MLS contra Red 
Bulls dia 26 di augustus, su 
unico gol den e seis weganan 
di liga. 


internacional a19 


Diahuebs 23 November 2023 
Merca: 
Dos persona acusa di opera red di burdel pa cliente rico 
lo keda deteni pa awo 


(AP)—Dos hende cu a ser 
acusa di opera un burdel 
cu clientenan rico na Mas- 
sachusetts y Washington 
D.C. cu lo keda deteni pa 
awo, segun un hues a bisa 
diaranson. 


Abogadonan pa Han Lee y 
Junmyung Lee a acorda na 
un orden boluntario di de- 
tencion durante un reunion 
den corte dos siman despues 
di nan detencion. Magistrado 
Hues David Hennessy na 
Worcester, Massachusetts, a 
duna e orden sin prehuicio, 
cual ta nifica cu defensa por 
move nan libertad pa un otro 
dia. 


Autoridadnan a bisa cu e 
burden comercial na Mas- 
sachusetts y Virgina a provee 
servicio na politiconan, ehec- 
utivonan di compania, agen- 
tenan militar, abogadonan, 
profesornan y otro cliente 
cu bon conexion. Fiscalnan 
no a nombra ningun cliente 
publicamente y nan no a haya 
carga tampoco. Pero abogado 
di estado Josh Levy a bisa cu 
e investigacion ta andante y 
cu fiscalnan ta comprometi 
pa duna esnan cu a organisa e 
skema, como tambe esnan cu 


a contribui na e demanda, re- 
sponsabilidad pa nan accion. 


Fiscalnan a argumenta cu 
Han Lee y Junmyung Lee 
tin chens pa huy for di e pais, 
subrayando nan recursonan 
financiero y falta di conexion 
cu e comunidad. Un agente 
di Homeland Security Inves- 
tigations a declara den docu- 
mentonan di corte entrega 
diaranson cu autoridadnan 
ta kere cu Han Lee a gana un 
suma “sorprendente” como 
lider di e operacion. 


Esaki tabata opera uzando 
websitenan cu falsamente ta 
adverti modelonan Asiatico 


sunu pa fotografia profesion- 
al, manera fiscalnan ta alega. 
E operadonan a rent apar- 
tamentonan di luho pa uza 
como burdel na Watertown y 
Cambridge, Massachusetss, y 
Tysons y Fairfax, Virginia. 


Autoridadnan ta bisa cu 
Han Lee a recluta muhenan 
y a mantene e websitenan 
y burdelnan. El a paga Jun- 
myung Lee, ken tabata un di 
su empleadonan, entre 6,000 
cu 8,000 dollar efectivo pa 
luna den intercambio pa su 
trabao registrando afspraak 
pa e clientenan y treciendo 
muhenan na e burdelnan, en- 
tre otro cos, segun e agente a 


skirbi den e declaracion. 


Fiscalnan ta kere cu opera- 
donan a gana centares di dol- 
lar via e netwerk, unda cliente 
a paga te cu 600 dollar pa ora 
pa servicionan. Oficialnan ta 
bisa cu Han Lee sconde mas 
cu 1 miyon dollar den ga- 
nashi for di e operacion por 
medio di converti e placa den 
ordonan di placa, entre otro 
cos, pa haci cu esaki por mus- 
tra legitimo. 


Autoridadnan a confisca for 
di nan apartamentonan placa, 
bukinan detayando actividad- 
nan di e burdelnan y telefon 
cu kisas por ser uza pa co- 


munica cu e clientenan, se- 
gun documentonan di corte. 
E agente a skirbi cu investi- 
gadonan na cas di Han Lee 
tambe a descubri obhetonan 
indicativo di su “habitonan di 
luho y gastamento”, incluy- 
endo sapatonan y tasnan di 
luho. 


Un tercer persona cu carga 
den e caso, James Lee, a ser 
deteni na California y a ser 
ordena pa un hues pa keda 
deteni mientras cu e ta warda 
huicio. Ainda e mester apa- 
rece dilanti corte na Massa- 
chusetts. 


Parlamento nobo di Polonia ta debati anulacion di prohibicion 
riba fondo pa IVF 


(AP)—E parlamento nobo 
di Polonia a cuminsa de- 
bati e reestablecimento 
di fondo gubermental pa 
fertilizasion in vitro (IVF) 
como su prome legisla- 
cion siguiendo e elecci- 
onnan den cual e partido 
conservativo cu a prohibi 
esaki a perde control di e 
legislatura. 


Miembronan di e mayo- 
ria centrista nobo a bisa cu 
e tabata simbolico pa cum- 
insa nan termino cu trabao 
pa trece un fin na e pro- 
hibicionnan introduci pa e 
gobierno derechista. “E re- 
establecimento di fondo pa 
IVF ta e prome decision pa e 
mayoria democratico,” segun 
un di su legislado, Agnieszka 
Pomaska. 


E fecha di e voto final riab e 
programa, calcula na 500 mi- 
yon zlotys (125 miyon dol- 
lar) un aña, no tabata conoci 
inmediatamente. E legisla- 
donan a subraya cu miles di 
parehanan sin yiu den e na- 


cion di 38 miyon residente 
tabata wardando pa e regreso 
di e apoyo di gobierno pa IVF. 
Fondo di estado a ser intro- 
duci na 2013 pa un gobierno 
liberal lidera pa Donald Tusk, 


pero e gobierno conservativo 
a prohibi esaki na 2016 den 
un di su prome movidanan, 
bisando cu e procedura en- 
volvi ta destrui embryo hu- 
mano. 


Aproximadamente 
22,000 
mucha a nace durante e ex- 
istencia di e programa, segun 
e cifranan di e Ministerio di 
Salud. Mas cu 1,000 mucha a 
nace desde cu e proceduranan 


IVF a ser conduci pa prome 
biaha na Polonia na 1987. Un 
propuesta civil buscando pa 
reestablece fondo a ser pone 
riba pausa pa e partido Ley y 
Husticia na comienso di aña. 
Hopi legisladonan di e par- 
tido a bandona e camara du- 
rante e discusionnan diaran- 
son pa demostra nan dessat- 
isfaccion. 


Sinembargo, un ayudo pa 
Presidente Andrzej Duda, 
ken ta un aliado di Ley y 
Husticia, a bisa cu Duda 
probablemente no lo uza su 
poder pa veto contra e rees- 
tablecimento pa fondo es- 
tatal pa IVF. Un coalicion di 
partidonan pro Union Eu- 
ropeo a gana un mayoria di 
e asientonan den e eleccion 
luna pasa y a cuminsa traha 
pa anula algun di e leynan cu 
nan ta considera restrictivo. 
Un coalicion di gobierno 
nobo lidera pa Tusk ta espera 
di ta cla mey december, pero 
Duda a duna Ley y Husticia e 
prome chens pa forma e gabi- 
nete. 

Resultado Sorteo 
22 november 2023 


Cadena Alexander Lottery ta presenta resultado di weganan di suerte 


merdia 




8348 


Sorteo # 4102 


Sorteo # 976 


Aries 


X3 


626 


Sorteo # 4102 


Sorteo # 2158 


1422 


9029 


Sorteo # 4102 


2938 


5405 


FP 


4488 


33 
Letter 
G 


0 
0 
5 


134 


0 
4 


90 


0 
0 
0 
0 
0 



7 



x2 
01-05-18-25-29 


03-16-18-23-31 


2246 


Joker 


2922 
130.000,- 


x Jackpot 
x match 4+ 


Proximo Jackpot 


Fp 


066 


x Jackpot 


Sorteo # 8102 
Sorteo # 2443 


Sorteo # 1851 


0410 


0327 


Sorteo # 7146 


9629 


x Jackpot 


x match 4 
x afl. 12,00 


7545 


Sorteo # 5905 


Sorteo # 835 


x afl. 500,00 


x afl.15,00 
x afl 50.00 


Cancer 


Sorteo # 


x afl 8,00 


Mega Ball: 


Proximo Jackpot 


675.000,- 


x match 4 


x match 4 
51.000,- 


Proximo Jackpot 


Sorteo # 


Sorteo # 6308 


Afl. 1.000.000,- 


anochi 


diario 
Korsou 
super4 
flamingo 


8479 
9116 
1561 
9338 
2996 
1411 
super5 
1996 
1609 
6293 
- 
7291 


sorteo/servicio 


Na biblioteca 
Un miembresia y un buki 
gratis pa mucha 


Biblioteca ta regala cada mucha cu bira miembro nobo 
un buki nobo. Un buki nobo titula ‘Na cas di Carmen y 
Carlos’. Un buki cu biblioteca a publica pa tur mucha 
na Aruba. Miembresia ta gratis. 


Pa registra como miembro, mayor ta hiba nan yiu biblioteca 
(sea Playa of San Nicolas) y ta hiba un ID valido y e carchi 
AZV di nan yiu. Biblioteca ta warda tur mucha cu un col- 
eccion grandi di buki masha bunita mes, hopi storia y hopi 
informacion pa scol. Bini un bini tur! 


Na cas di Carmen y Carlos 
‘Na cas di Carmen y Carlos’ ta inspira pa e tema ‘Mi buki, 
mi cas’. E buki aki ta un regalo pa e muchanan di Aruba. Au- 
tor ta Jeroen Hoogerwerf y e buki a keda ilustra pa artista vi- 
sual Vanessa Paulina. Tur dos a participa tambe na e festival y 
a bishita diferente scol pa conta storia. ‘Na cas di Carmen y 
Carlos’ ta un buki na 2 idioma, Papiamento y Hulandes. 
Esaki ta un storia di un famia cu ta pasa un vakantie masha 
dushi mes. Carmen y Carlos ta prima y primo y nan ta mustra 
e lesado con cos ta bay cerca nan na cas. 


Dia 30 di november proximo ta e ultimo dia pa 
entrega e declaracion definitivo di winstbelasting 
2022 y haci e pago corespondiente 


Dia 30 di november proximo ta e ultimo 
dia cu por entrega e declaracion defini- 
tivo di winstbelasting 2022 y haci e pago 
corespondiente. Esaki ta valido pa e con- 
tribuyentenan cu a entrega e declaracion 
provisional na mei ultimo y a haya ex- 
tension di 6 luna pa completa y entrega e 
declaracion definitivo di winstbelasting 
2022. 


Contribuyentenan cu no cumpli cu entrega- 
mento di e declaracion definitivo, lo haya un 


cobransa adicional esta un ‘naheffingsaanslag’ 
inclui boet. Mescos ta conta si acaso e cliente 
a paga un suma menos cu locual el a declara 
na winstbelasting. E boet pa incumplimento 
di entregamento di e declaracion ta maximo 


Afl. 2.500. Si e contribuyente no haci e pago 
di winstbelasting of no haci e pago corecta- 
mente, e boet ta maximo Afl. 10.000. 


Departamento di Impuesto ta haci un apela- 
cion na e contribuyentenan di winstbelasting 
y/of nan asesornan fiscal pa tene cuenta cu e 
fecha final di 30 di november 2023 y no warda 
te na ultimo pa entrega e declaracion di 2022. 


Por entrega e declaracion di winstbelasting na 
e balie di recepcion na e oficina principal na 
Camacuri. Si ta entrega mas cu 3 formulario, 
e ora mester haci un cita online via impuesto. 
aw. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Sta. Cruz 
Tel. 585 8028 


San Nicolas: 
Centro Medico- 
Tel. 584 5794 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


TA BENDE 
Caha di orgel aña 1997, 
6 cylinder cu su loudspekers 
Fls.14.000 por yama 
Tel. 593 9614 
Mr. Loy Ras 749 2533 
___________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
handy man. 
Tel.742 6250 
____________________________ 
SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


SERVICIO PUBLICO 
Ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


a v i s o @ b o n d i a . c o m 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA OFRECE 
servicio pa hacer limpieza y 
cuido de niños 
Pa mas informacion 
Tel. 569 3253 
_________________________ 


Pronostico di tempo 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


TA HUUR 
Camber cu tur cos inclui 
na Playa 
Tel. 564 1979 
_________________________ 


TA HASI 
Trabou di Pleister 14fl mts2, 
Pintura, Patios y Bloki 
Tel : 6302305 


_____________________________________ 


TA BENDE 
Tereno propiedad na sava- 
neta cu caminda di beton. 
Prijs Afl.159.000,= 
Por traha bo mesun modelo 
di cas. Pa mas informacion 
Tel. 582 8080 
_________________________ 


TA BENDE 
Tereno propiedad na 
savaneta. 
Traha e cas di bo soño 
Prijs Afl.170.528,= 
Pa mas informacion 
Tel. 582 8080 
_________________________ 


Tempo: 
Awe tardi y awe nochi: par- 
cialmente nubla y general- 
mente seco 
Den marduga y mañan: par- 
cialmente nubla cu un awa- 
sero pasahero 


Temperatura 
maximo 
31 
grado Celsius 
Temperatura minimo 27 gra- 
do Celsius 
Indice di calor (heat index) 
den y rond 
Di oranan di merdia: 32 pa 
40 grado Celsius 
UV index: 8 


Bahada di solo : 6:11 pm 
Subida di solo : 6:40 am. 


Biento: 
Zwak te modera for di direc- 
cionnan oost-noordoost te 
oost-zuidoost; forsa 2 te 4 (7 
te 30 km/ora, 4 te 16 nudo). 


Situacion general di tem- 
po pa proximo 24 ora: 
E disturbio den nivelnan 
mas abou di atmosfera a sigui 
move bay west y ta di menos 
influencia riba weer local. 
Humedad persistente lo por 
produci de bes en cuando 
mas nubia cualnan lo por in- 
duci principalmente den or- 
anan di marduga y mainta un 
awasero pasahero te breve. 


Condicionnan maritimo/ 
estado di lama: 


Na partinan protegi di costa: 
keto, rond di 1 pia. 
Na partinan zuid: modera te 
localmente poco bruto, entre 
2 pa 5 pia. 
Na partinan oost te noord- 
west di costa: generalmente 
modera cu olanan entre 3 pa 
4, localmente 5 pia. 


obituario 

Lagrima y flornan por seca, su recuerdonan y tur loke 
el a haci y significa pa nos, lo keda graba pa semper 
den nos mente y curason. 
“Cerca Dios mi alma ta na paz, ta di DJ’E mi salbacion 
ta bin” 
Salmo 62:1 


Cu dolor na nos curason, nos ta participa fayecimento 
di nos ser stima: 


Sra. Nancy Magaly Quevedo 
Cariñosamente yama “Magaly” 
*19-09-1947 - †17-11-2023 


Na nomber di su: 
Tata di su yiu nan: 
†Humberto Perez Perez 


Yiunan: 
Elsys Jexi Quevedo 
Robinson y Cindy Quevedo 
Enzo y Paola Quevedo 
Humberto Perez y Damaris Kock 
Alfredo y Kjersti Perez 
Liz y Haymar Tromp 
Mane yiu Erick Alvarado y Famia 


Nietonan: 
Cassandra, Chloe, Sharol, Alisson, Ashley, Shany, 
Jean, Eithan, Vanessa, Valeria, Shawndrick, Aaron, 
Joel, Sahara, Lishealy, Jayden, Cathrine, Sylvia 


Rumannan: 
Betty Quevedo 
Jose Aguilar Quevedo 
Sayin Quevedo 


Sobrinonnan: 
Darwin, Shirley, Mayreth, Michael, Edwin, Carla, 
Yaniley, Valeria, Dylan, Alejandro, Gisselle, Josegh, 
Lyam, Robert, Amaru. 


Mihor amiga: 
Carmenza Reyes y Bisinja 
Maria Marquez y Luis Carlos 


Demas Famia: 
Victor Kock y Famia 
Dacier y Juan Pimienta 
Yomaira Cervante y Famia 
Hipólito Tromp y Famia 
Sylvi and Oivind Leikanger y famia 


Perez Quevedo, Tromp, Kock, Pimienta,Correa 
Pimienta, Buelvas, Reyes, Alvarado, demas famia y 
conocirnan. 


Ta invita pa acto di condolencia y despedida cual lo 
tuma lugar na Aurora Funeral Home diabierna 24 di 
november 2023, di 2’or pa 4’or di atardi. 
Crmecion lo tuma lugar den seno familiar. 


Nos desculpa si den nos tristesa nos por a lubida cual- 
kier persona. 


Lagrima y flornan por seca, su recuerdonan y tur loke el a 
haci y significa pa nos, lo keda graba pa semper den nos men- 
te y curason. 
“Cerca Dios mi alma ta na paz, ta di DJ’E mi salbacion ta bin” 
Salmo 62:1 


Cu dolor na nos curason, pero conforme cu boluntad di 
Dios, nos ta participa fayecimento di nos ser stima: 


Sr. Vicente Croes 
Mihor conoci como “Chen Chen of Chino” 
*19-12-1943 - †20-11-2023 


Na nomber di su: 
Esposa: Ursula Croes-Werleman 
Yiunan: Ursula y Ruben Geerman-Croes 
Liska y Richard Bikker-Croes 
Nietonan: 
Anthony Geerman 
Richnald y Christy-Ann Bikker-Figaroa 
Thanya Geerman 
Gerick Bikker y Stephany Quandt 
Bisanietanan stima: 
Alynah Bikker 
†Faith Bikker 
Zyah Bikker 
Rumannan: 
Rosendo “Buchi” y †Maria Croes-Werleman y famia 
†Cornes “Nis” y †Adelicia Croes-Croes y famia 
Candido “Candy” y Rosa Croes-Geerman y famia 
†Luisa Croes 
Carmita y Rafael Geerman-Croes y famia 
Anna y Nemencio Werleman-Croes y famia 
Cuñanan: 
Helena Werleman 
Irma Werleman y famia 
†Maximina “Mina” Werleman y famia 
Sua: 
Simon “Bubu” y Maria Werleman-Mackintosh y famia 
Consuegra(o): 
Ruben y Irena Geerman-Ras y famia 
Irena Maduro y famia 
Alfonso Bikker y famia 
Amigo di cas: 
Pedro “Buchi Pedro” y famia 
Outram “Richi” Persaud y famia 
Rodney y Mirla Geerman-Kock y famia 
Sobrinonan di respet: 
Shanine “Nini” Rasmijn y famia 
Sharine Quandt y famia 
Randy Geerman 
Sobrino y sobrinanan, primo y primanan, ihanan, comer y 
compernan, bisiñanan, ex colega di Biblioteca National, su 
amigonan di Domino di Trappers, Sportboys y Centro di 
Bario Noord y staff y personal di Cas di Chepa. 
Demas famia: Croes, Werleman, Geerman, Bikker, Figaroa, 
Quandt, Mackintosh, Rasmijn, Maduro, Ras, Dania, Hen- 
riquez, Brete, Vlinder, Webb, van der Linden, Kelly, Schwen- 
gle, Kock, Curiel, Persaud, Cedano, Paesch, Jeandor, Her- 
nandez, Sanchez, Wever, Leon y demas famia na Hulanda 


Ta invita pa acto di condolencia y entiero cual lo tuma lugar 
na Royal Funeral Home diahuebs 23 di November 2023 di 
1’or pa 4’or di atardi. Despues lo sali pa Santana Catolico na 
Sta Cruz. 


Disculpa nos si den nos tristesa nos por a lubida algun famia 
of conocir. 


Preferibel bini bisti na colornan alegre, manera tawata Papa 
su deseo. 


Amor semper ta persevera, semper ta kere, semper ta spera y 
keda soporta, 
Tres kos ta keda: Fe, speransa y amor; pero esun di más 
grandi ta amor. 
Si, amor ta más poderoso cu morto, skapa di pashon mes 
Imposibel cu scapa di graf. Su chispanan 
ta chispa di candela, e canto di tur canto bo por scohe. 
1 korintionan 13 


Cu inmenso tristeza na nos curason, pero conforme cu 
boluntad di Señor nos ta anuncia fayecimento di: 


Zynara Lisette Croes-Willems 
Cariñosamente yama: “Nany” 
*09-07-1983 - †19-11-2023 


Na nomber di su: 
Casa: 
Pablito Alex Croes 
Mayornan: 
†Casimira Willems y Julio Solognier 
Suegro(a): 
†Raul Craane y Isabel 
Mescos cu mama: 
Mena y Nohelia 
Madrina: 
Helen Willems-Brils 
Padrino: 
Andres Willems 
Su rumannan na Hulanda 
Subrino stima: 
Zay 
Swa: 
Daniel Craane 
Tanta y omonan: 
Shonpe y Bernadette Willems y famia 
Emma Lacle y famia 
†Carlos y Mildred Willems y famia 
Andres y Mena Willems y famia 
Luis y Rebecca Willems y famia 
Mariano y Altagracia Willems y famia 
Dominica y Chen Kock y famia 
Carol y Eduardo Ras y famia 
Roberto y Mary Willems y famia 
Rudolf y Helen Willems y famia 
Olinda Perez y famia 
Tina y Esteban Koolman y famia 
Mena y Andres Willems y famia 
Ignacio y famia 
Simon Maduro y famia 


Su cachonan stima: Pepe, Lupe, Barbie, Maya 


Amiga di cas: Anchi, Aki, 
Amigonan: Enrique y Nervis 
Comer: Janine Dirksen 
Comper: Alvin Oduber 


Tur su coleganan di Setar y Marriott 
Supervisor stima: Jacky Franken 


Oportunidad pa condolencia: Aurora Funeral Home, 
diabierna 24 di November 2023 di 7:00 pa 9:00 pm 


Acto di despedida ta tuma lugar na Pray Funeral Home, 
diasabra 25 di November 2023 di 2:00 pa 4:00 pm 


Enbes di flor of krans un donacion pa dyalyse afdeling lo ta 
altamente aprecia. 

God is love, and whoever abides in love abides in God, 
and God abides in him. 
1 John 4:16 


With deep sorrow we announce the sudden passing of our 
beloved: 
Marie Louisa Eugenie Josephine 
Cleopatra Lake 
better known as: “Wiza” or “Juff. Louisa” 
*09-11-1957 - †14-11-2023 


Her parents: †Mother: Olive E. Arrindell †Father: Joseph H. Lake Sr. 


She has left to mourn: 
Daughter : Zuleika Lake & partner Michel Arrindell 
Grandchildren: Amayah Lake, Amazayah Arrindell 


Adopted daughters & son: Swinda, Andrisca, Milaiska, Pricilla, Francisca, Kendra, Abigail, 
Denise, and Nial. 


God-daughters: Shamilla, Richeline, and Angelique. 


Siblings: 
Vincent Rohan (Aruba) 
†Louis Arrindell (St. Maarten) 
Francisco Arrindell (St. Maarten) 
†Elizabeth Arrindell (St. Maarten) 
Alan Evertsz (Aruba) 
Joseph Lake Jr. (St. Maarten) 
Jacqueline Lake-Sample (USA) 
Priscilla Gumbs (Anguilla) 
Judith Lake (Curacao) 
Lasana M. Sekou (St. Maarten) 
Carmen Bowers-Lake (St. Maarten) 
†Jasmine Lake-Hodge (England) 
James Lake (USA) 
David Wilson (St. Maarten) 
Daphne Illis (St. Maarten) 
Nkosazana Esther Illis (St. Maarten) 
Juanita Lake-Shanks (USA) 
Macfolda Gumbs (St. Maarten) 
Katrina Lake (St. Maarten) 
Jomo Lake (USA) 
Yolanda Carter (USA) 
Randy Hawley (St. Maarten) 
Mobutu Illidge (St. Maarten) 
†Micheline Douglas-Illidge (St. Maarten) 
Brother-in-laws: 
Roberto Bowers 
Barry Sample 
Andre Shanks 


Sister-in-laws: 
Gloria Geerman 
Patricia Maxwell-Lake 
Chantal Wilson 
Evagerlista Lake 
Shonette Lake 


Aunts: 
†Lucia Eights 
†Isabel Lake 


Uncles: 
†Francisco Arrindell 
†Dedrick Arrindell 
†Oswald Richardson 
†Dedrick Richardson 
†Austin Lake 


Nieces and Nephews: Izaira, Twizza, Arouska +, Virughia, Meylba Arrindell, Alsen Yanga, 
Sundiata, Shaka, Nzinga, Ayana, Nkosi, Mikaela, Chiaira, Joshua, †Bakari, Serwa, Wasifa, 
Shari, Vaughn, Orlando, Lasana, Diveltah, Jonas, Kendra, Gregory, Marquis, Mariah, 
Anuedy, Jameela, Rasheeda, Kenrisha, Hakim, Tsjaquilla, Tsjaniqua, Sherwin, Shermeeka, 
Malik, Jhonica, Ajani, Anthony, Simone, Kenzira, Seannaria and Seannaius. 


Great nieces and nephews are too numerous to mention. 


Cousins: Francisca Arrindell, Patricia Arrindell, Catherine Connor, Carl Arrindell, Lisette 
van der Hage-Arrindell, Esther Quashi, Elfrida, †Maria, Honoree and Mayra Eights, Tony, 
Vanita and Cynthy Hawley, Julio Lake, †Beulah Richardson, †Joan Richardson, Jessie and 
Juvienca Jeoffrey, 
Flor Richardson, Candy, †Terry and Don Lake , Rudy and Vincenzo Richardson, Austin 
Gordon, Franky and Michell Artsen, and Alexander Manuela. 


Many more cousins, too numerous to mention. 


Close Friends: Debra Warner, Jacqueline Warner, Suzette Charles, Winnie Priam, Linda 
Pompier, Shirley Daguiar, Glenda Haynes, Marlene Patrice, Eliese Johnson, Sharon 
Williams, Yvonne Arrindell, Virginia Vanterpool, Anky van der Linden-Vrolijk, Weslyn 
Rogers, Marijke, and Pat Thomas. 


Her San Nicolas Evangelical Church Family & Peniel Baptist Church Family, Her YMCA 
Family, Her WIB Family, and Her Volleyball Family. 


She was related to the following families: Lake, Arrindell, Richardson, Curlingford, Gittens, 
Rohan, Connor, Bowers, Gumbs, Evertsz, Wilson, Illis, Sample, Shanks, Carter, Hawley, 
Eights, van der Hage, Quashi, Gordon, York, Illidge, Hodge, Douglas, Manuela, Matser, 
Artsen, Marlin, Solomon, Jacobs, and Halman. 


Wake: 
Wednesday November 22, 2023 at the Pray Funeral Home, San Nicholas 
Time: 7.00 pm - 9.00 pm 


Funeral Service: 
Thursday November 23, 2023 at the Pray Funeral Home, San Nicholas 
Time: 2.00 pm – 4.00 pm 


Interment at the Sabana Basora Cemetery 
Dress code: A touch of purple 


The family would like to relax quietly after the funeral. 
In our bereavement, we sincerely apologize if we have forgotten any one, it was not our 
intention. 


Humanitarionan kier mas ayudo pa Gaza y acceso 
na rehen bao tregua entre Israel y Hamas 


(AP) - Gruponan di ayu- 
do internacional ta bisa 
cu nan ta cla pa entrega 
miles di truck di cum- 
inda, awa y otro sumin- 
istronan na Gaza si un 
paro di tiro temporario na 
den e guera entre Israel y 
Hamas tuma luga manera 
a spera riba diahuebs. 


Algun a yama esaki un prome 
paso importante, pero varios 
a bisa cu un tregua di 4 dia 
no ta suficiente pa cumpli 
cu e necesidadnan despues 
di 7 siman di lucha cu a des- 
plasa centenares y miles di 
Palestino awo bibando den 
condicionnan 
miserabel. 
Detayenan clave di e acuerdo 
anuncia diahuebs no ta cla, 
incluyendo e mecanica di 
con lo ricibi mas ayudo pa e 
varios ciudadano desespera y 
hiba e prome grupo di rehen 
Israeli fuera di Gaza. 


Gruponan di ayudo ta bisa 
cu un ambicion clave ta pa 
hiba ayudo na Gaza, cual ta 
grandemente inaccesibel y 
unda casi tur hospital a stop 
di traha durante un ofensiva 
di forsanan Israeli. “Henter e 
sector humanitario ta cla pa 
drenta accion asina cu tur cos 
ta cla,” Tommaso Della Lon- 
ga, vocero di e International 
Federation of Red Cross y 
Red Crescent Societies a de- 
clara. Ken ta un organisacion 
cu ta practicamente e grupo 
di ayudo humanitario mas 


grandi den mundo. 


Henter e comunidad interna- 
cional y gruponan di ayudo 
ta purbando di yega maner- 
anan pa hiba ayudo na Gaza 
desde cu Israel a cuminsa su 
retaliacion contra Hamas su 
asesinato di 1,200 persona 
na Israel dia 7 di october. E 
contra atake di Israel a causa 
e fayecimento di por lo me- 
nos 11,000 persona na Gaza 
segun e oficialnan di Gaza a 
reporta. 


Della Longa a expresa frus- 
tracion cu e obstaculonan cu 
a complica e entrega di ayudo 
na Gaza. Su grupo ta spera cu 
e acuerdo aki lo apresura e 
proceso di hiba ayudo na e si- 
tio. E unico ruta pa ayudo in- 
ternacional por drenta Gaza 


desde e comienso di e guera 
ta via e crusada Rafah entre 
Egipto y Gaza. Gran canti- 
dad di suministro a ser hiba e 
ciudad di El-Arish na Egipto, 
y trcuknan a alinea pa drenta 
Gaza. Inspeccion intenso di 
parti di forsanan Israeli na e 
trucknan y su cargamento a 
causa cu e entrada di e truck- 
nan aki ta mas poco poco. 
Joel Weiler, director ehecuti- 
vo di Doctors of The World, 
un organisacion basa na Paris, 
a bisa cu un bentana di 4 dia 
ta demasiado tiki. 


“Aunke e ayudo drenta, e lo 
tuma mas di 3 pa 4 dia pa por 
hiba esaki na e dokternan 
y despues e pleitamento ta 
cuminsa atrobe,” el a conta. 
“E ta un chiste.” 


Varios humanitario ta bisa cu 
cargamento via Rafah ta sola- 
mente un druppel compara 
cu e necesidad total di e 2,3 
miyon persona y kier e res- 
tauracion di acceso via Kerem 
Shalom, e entrada principal 
pa articulonan comercial na 
Gaza for di Israel. Esaki a ser 
cera desde cu e conflicto en- 
tre Israel y Hamas a cuminsa. 
“Si Kerem Shalom no habri, 
e pesadilla di logistica lo con- 
tinua.” 


